
ΝΟΜΟΣ ΥΠ' ΑΡΙΘ. 1964 

Κύρωση σύμβασης μεταξύ του Ελληνικού Δημοσίου και του Ιδρύμα¬ 
τος «ΙΔΡΥΜΑ ΠΑΠΑΓΕΩΡΓΙΟΤ» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο Πρώτο 

Κυρώνεται και έχει ισχύ νόμου η σύμβαση που υπεγρόφη 
την 24η Μαΐου 1991 μεταξύ του Ελληνικού Δημοσίου και 
του Ιδρύματος ΊΔΡΥΜΑ ΠΑΠΑΓΕΩΡΓΙΟΥ", η οποία έχει 
ως εξής: 

ΣΥΜΒΑΣΗ 

Στην Αθήνα σήμερα στις (24) είκοσι τέσσερις Μαΐου του 
1991 έτους, μεταξύ των αφ' ενός του ΕΛΛΗΝΙΚΟΥ ΔΗ¬ 
ΜΟΣΙΟΥ που εκπροσωπείται νόμιμα στην προκειμένη πε¬ 
ρίπτωση από τους: 1) Ιωάννη Παλαιοκρασσά του Δημητρίου 
και της Νομικής, κάτοχο του με αριθμό Α' 084031/60 δελτίου 
ταυτότητος του Παρ/τος Ασφαλείας Αθηνών, ο οποίος 
παρίσταται εδώ με την ιδιότητά του του Υπουργού των 
Οικονομικών, 2) Γεώργιο Σούρλα του Ιωάννου και της 
Σοφίας, κάτοχο του με αριθμό Λ 738043 δελτίου ταυτότητος 
του Τμήματος Ασφ. Βόλου, ο οποίος παρίσταται εδώ με 
την ιδιότητά του του Αναπληρωτή Υπουργού Υγείας, Πρό¬ 
νοιας και Κοινωνικών Ασφαλίσεων και 3) Γεώργιο Τζιτζικώστα 
του Μιχαήλ και της Μαρίας, κάτοχο του με αριθμό Ζ 8511187 
δελτίου ταυτότητος του ΣΤ' Παρ/τος Ασφαλείας Θεσ/νίκης, 
ο οποίος παρίσταται εδώ με την ιδιότητά του του Υπουργού 
Μακεδονίας-θράκης και αφ' ετέρου του στην πόλη της 
Θεσσαλονίκης (οδός Αριστοτέλους αριθμός 5) εδρεύοντος 
κοινωφελούς Ιδρύματος με την επωνυμία ΊΔΡΥΜΑ ΠΑΠΑ- 
ΓΕΩΡΓΙΟΥ', που συστήθηκε με την υπ' αριθμ. 35685/29- 
8-1990 πράξη της Συμβολαιογράφου Θεσσαλονίκης Ιωάννας 
Μπίλιση- Χρούσαλα, όπως τροποποιήθηκε με την υπ' αρίθμ. 


36090/12-10-1990 πράξη της ιδίας Συμβολαιογράφου Θεσ¬ 
σαλονίκης, του οργανισμού διοίκησης και διαχείρισης του 
Ιδρύματος τούτου κυρωθέντος με το από 8-11-1990 Π.Δ/μα, 
που δημοσιεύθηκε νόμιμα στην Εφημερίδα της Κυβερνήσεως, 
Τεύχος Β', αριθμ. φύλλου 766/5-12-1990 και το οποίο 
εκπροσωπείται εν προκειμένω νόμιμα από τους απαρτίζοντες 
κατά το άρθρο 4 του Οργανισμού του πρώτο Διοικητικό 
Συμβούλιο του Ιδρύματος: α) Νικόλαο Χρισπανάκη του Γεωρ- 
γίου και της Αγλαΐας, ιατρό-ταξίαρχο εν αποστρατεία, κά¬ 
τοικο Θεσσαλονίκης (Πύργου 7), κάτοχο του με αριθμό Ν' 
377662/84 δελτίου ταυτότητος του Ζ' Παρ. Ασφ. θεσ/νίκης, 
πρόεδρος του Διοικητικού Συμβουλίου, β) Νικόλαον Παπα- 
γεωργίου του Γεωργίου και της Αλεξάνδρας, γουνέμπορο, 
κάτοικο Σιάτιστας Κοζάνης, κάτοχο του με αριθμό Λ' 608061/ 
1972 δελτίου ταυτότητος του Α' Τμ. Ασφ. Σιατίστης, μέλος 
του Διοικητικού Συμβουλίου του Ιδρύματος και γ) Λεωνίδα 
Παπαγεωργίου του Γεωργίου και της Αλεξάνδρας, γουνέ¬ 
μπορο, κάτοικο Σιατίστης Κοζάνης και προσωρινά Φραγκ- 
φούρτης Δυτικής Γερμανίας, κάτοχο του με αριθμό Ζ' 
570463/90 διαβατηρίου του Γενικού Προξενείου Φραγκ- 
φούρτης Γερμανίας, μέλος του Διοικητικού Συμβουλίου του 
Ιδρύματος, συμφωνήθηκαν, συνομολογήθηκαν και έγιναν 
αμοιβαίως αποδεκτά τα ακόλουθα: 

Άρθρο 1 

Ίδρυση Νομικού Προσώπου Ιδιωτικού Δικαίου 

Ιδρύεται ίδιον νομικό πρόσωπο ιδιωτικού δικαίου, με έδρα 
την πόλη της Θεσσαλονίκης με την επωνυμία "ΝΟΣΟΚΟ¬ 
ΜΕΙΟ ΠΑΠΑΓΕΩΡΓΙΟΥ", το οποίο απολαύει οικονομικής 
και διοικητικής αυτοτέλειας και αυτονομίας και λειτουργεί 
βάσει των αρχών της ιδιωτικής οικονομίας. Το Νοσοκομείο 
τούτο είναι κοινωφελές και δεν μπορεί σε καμία περίπτωση 
να μετατραπεί σε κερδοσκοπική επιχείρηση, που θα κατα¬ 
λείπει κέρδος στο δημόσιο ή σε οποιονδήποτε άλλο, θα 
τελεί δε υπό την εποπτεία του Υπουργού Υγείας, Πρόνοιας 
και Κοινωνικών Ασφαλίσεων, ο οποίος θα ασκεί και τις 
αρμοδιότητες εκ του α.ν. 2039/1939. 

Άρθρο 2 

Σκοπός του Ιδρυομένου Νομικού Προσώπου 

Σκοπός του ιδρυομένου με την παρούσα νομικού προ¬ 
σώπου είναι: 

1. Η διοίκηση, διαχείριση και εν γένει λειτουργία Γ ενικού 
Νοσοκομείου δυναμικότητας εξακοσίων είκοσι πέντε (625) 
κλινών επί οικοπεδικής έκτασης εκατόν πενήντα (150) 
στρεμμάτων κειμένης στη δυτική περιοχή της πόλης της 

θεοσαλονίκης, γνωστής ως "Στρατόπεδο ΚΑΡΑΤΑΣΟΥ', 
μέρος Γης οποίας, και συγκεκρτμένως έκταση 70 012 Μ2, 
έχει παραχωρηθεί ήδη στο Δημόσιο (Υπουργείο Υγείας, 
Πρόνοιας και Κοινωνικών Ασφαλίσεων) από το Ταμείο Ε¬ 
θνικής Αμυνας με την υπ' αριθμ. 35/13.3.1990 πράξη του 
Υπουργικού Συμβουλίου, το Δημόσιο δε αναλαμβάνει την 
υποχρέωση να εκδώσει την αναγκαία πράξη του Υπουργικού 
Συμβουλίου μέχρι την κύρωση με νόμο, της παρούσης συμ- 
βάσεως, με την οποία θα παραχωρείται στο Υπουργείο 
Υγείας, Πρόνοιας και Κοινωνικών Ασφαλίσεων από το Ταμείο 
Εθνικής Αμυνας και η υπόλοιπη αναγκαία έκταση μέχρι να 
συμπληρωθούν τα 150 στρέμματα, επί των οποίων θα α- 
νεγερθεί το κτηριακό συγκρότημα του νοσοκομείου. 

Η χρήση του ακινήτου αυτού του Δημοσίου διατίθεται με 
την παρούσα στο ιδρυόμενο νομικό πρόσωπο ιδιωτικού 
δικαίου στο διηνεκές, χωρίς αντιπαροχή ή άλλης μορφής 
αντάλλαγμα. 

2. Η μέσω του Νοσοκομείου τούτου παροχή ιατρικών εν 
γένει υπηρεσιών και νοσηλείας. 

3. Η εφαρμογή νέων μεθόδων και μορφών νοσηλείας και 
ιατρικής εν γένει περίθαλψης. 

4. Η έρευνα επί ιατρικών και γενικά επιστημονικών θεμάτων 
που άπτονται της παροχής ιατρικών και νοσηλευτικών υ¬ 
πηρεσιών καθώς και 

5. Κάθε άλλη εργασία που είναι συναφής με τους στόχους 
μιας σύγχρονης και πλήρως οργανωμένης νοσηλευτικής 
μονάδας. 

Αρθρο 3 
Πόροι του έργου 

1. Για την ανέγερση και τον εξοπλισμό του Νοσοκομείου, 
το οποίο θα ανεγερθεί και θα εξοπλιστεί σύμφωνα με 
μελέτες που θα συνταχθούν επιμελεία του Ιδρύματος μέσα 
σε είκοσι οκτώ (28) μήνες από την κύρωση της παρούσας 
σύμβασης με νόμο από εξε δκευμένο (ένα ή περισσότερα) 
γραφεία μελετών (ελληνικά ή και της αλλοδαπής), το εδώ 
συμβαλλόμενο Ιδρυμα θα διαθεσει εξ ιδίων του συνολικά 
το ποσό των τριάντα ,: ττομμυρίω' δολλαρίων ($ 
30.000.000), συμπεριλαμβανομένων και των εξόδων λει¬ 
τουργίας του Ιδρύματος κατά τον χρόνο που θα διαρκεί η 
κατασκευή και ο εξοπλισμός του Νοσοκομείου, καθώς και 
κάθε άλλο ποσό που θα περιέλθει α αυτό με οποιονδήποτε 
τρόπο από επιχορήγηση έκ πόρων της Ευρωπαϊκής Κοι¬ 
νότητας ή εξ ειδικών αναπτυξιακών προγραμμάτων αυτής, 
καθώς και με οποιονδήποτε άλλο τρόπο (δωρεά, κληρονομιά, 
κληροδοσία κ.λπ.), με τον όρο να διατεθεί το ούτως πε- 
ριερχόμενο στο ίδρυμα ποσό για την ανέγερση, εξοπλισμό, 
επέκταση ή εκσυγχρονισμό του Νοσοκομείου. 

2. Το Δημόσιο, εκτός από τη χρήση του ακινήτου επί του 
οποίου θα ανεγερθεί το Νοσοκομείο, υποχρεούται να θέσει 
στη διάθεση του Ιδρύματος αμέσως κάθε ποσό που θα 
περιέλθει σ' αυτό από επιχορήγηση της Ευρωπαϊκής Κοι¬ 
νότητας και γενικά από κοινοτικούς πόρους για την ανέγερση 
και τον εξοπλισμό του Νοσοκομείου. 

3. Ακόμα το Δημόσιο αναλαμβάνει την υποχρέωση να 
διαθέσει εκ των Δημοσίων Επενδύσεων κάθε ποσό που θα 
απαιτηθεί μετά την εξάντληση των κεφαλαίων των προη¬ 
γούμενων παραγράφων 1 και 2, τα οποία εκτιμάται ότι θα 
ανέλθουν στο ποσό των δώδεκα δισεκατομμυρίων 
(12 000 000 000) δραχμών σημερινής αξίας συνολικά (πε- 
ριλαμβανομένου και του ποσού που θα επιβαρυνθεί το έργο 
δια του Φ.Π.Α.), υπό την προϋπόθεση ότι το Ιδρυμα θα 


έχει ειδοποιήσει εγκαίρως και τουλάχιστον πριν από δώδεκα 
(12) μήνες τα αρμόδια Υπουργεία Οικονομικών και Υγείας, 
Πρόνοιας και Κοινωνικών Ασφαλίσεων, ώστε να μη σημειωθεί 
η οποιαδήποτε διακοπή ή καθυστέρηση στην πρόοδο του 
έργου. Ειδικώς το ποσό της κατά τα ανωτέρω επιχορήγησης 
ως προς τον καταβληθέντα Φ.Π.Α. θα γίνεται επί ετήσιας 
βάσεως μετ' έγκαιρον ειδοποίηση. 

Αρθρο 4 

Το ιδρυόμενο με την παρούσα σύμβαση νομικό πρόσωπο 
ιδιωτικού δικαίου θα αρχίσει τις δραστηριότητές του όταν 
αποπερατωθεί η κατασκευή και ο εξοπλισμός του Νοσο¬ 
κομείου, μετά δε την παράδοση του Νοσοκομείου σ αυτό 
■ εκ μέρους του Ιδρύματος, που θα έχει την επιμέλεια και 
την ευθύνη της κατασκευής του όλου έργου μέχρι πλήρους 
ολοκληρώσεώς του, τούτο θα αναλάβει την διοίκηση και 
διαχείριση του Νοσοκομείου. 

Αρθρο 5 

Πόροι του Νομικού Προσώπου ΝΟΣΟΚΟΜΕΙΟΥ ΠΑΠΑ- 
ΓΕΩΡΓΙΟΥ 

Πόροι του συνιστωμένου με το παρόν νομικού προσώπου 
ιδωτικού δικαίου με την επωνυμία "ΝΟΣΟΚΟΜΕΙΟ ΠΑΠΑ- 
ΓΕΩΡΓΙΟΥ" θα αποτελούν: 

α) Τα ημερήσια νοσήλια και οι εισπράξεις από τις πάσης 
φύσε ως λοιπές ιατρικές πράξεις, όπως προβλέπονται εκά- 
στοτε από τις ισχύουσες διατάξεις. 

β) Τα πάσης φύσεως έσοδα εκ των εξωτερικών ιατρείων, 
καθώς και τα εκ του τμήματος ημερήσιας-βραχείας νοση¬ 
λείας περιεχόμενα. 

γ) Τα προερχόμενα εκ δραστηριοτήτων προς εξυπηρέτηση 
του προσωπικού και των νοσηλευμένων, επισκεπτών κ.λπ. 
(εκμετάλλευση ή ενοίκια εκ κυλικείων, εστιατορίου, ανθο¬ 
πωλείων, είδη δώρων κ,λπ. καθώς και του τυχόν παρεκ¬ 
κλησίου). 

δ) Τα εκ της εκποιήσεως παλαιών μηχανημάτων, επίπλων, 
σκευών και κάθε είδους αχρήστου υλικού. 

ε) Τυχόν κληρονομιές, κληροδοσίες και δωρεές και εν 
γένει έσοδα προερχόμενα εκ κληρονομιών, κληροδοσιών 
και δωρεών και 

στ) Ετήσια επιχορήγηση του Δημοσίου, που θα καθορίζεται 
εκάστοτε με κοινή απόφαση των Υπουργών Οικονομικών 
και Υγείας, Πρόνοιας και Κοινωνικών Ασφαλίσεων κατά την 
ελεύθερη κρίση τους. 

Αρθρο 6 

Χρόνος γ τέλεσης του Έργου 

1. Την κατάρτιση των μελετών, την κατασκευή και τον 
εξοπλισμό του Νοσοκομείου μέχρι πλήρους ολοκληρώσεώς 
τους, οπότε και θα παραδοθεί έτοιμο προς λειτουργία στο 
νομικό πρόσωπο "ΝΟΣΟΚΟΜΕΙΟ ΠΑΠΑΓΕΩΡΓΙΟΥ', -πς α¬ 
ναλαμβάνει το εδώ συμβαλλόμενο ΙΔΡΥΜΑ ΠΑΠΑΓΕΩΡ- 
ΓΙΟΥ, το οποίο θα καταρτίσει όλες τις αναγκαίες για την 
ολοκλήρωση του έργου συμβάσεις. 

2. Το Iδρίμα Παπαγεωργίου αναλαμβάνει την υποχρέωση 
να υποβάλλει προς έγκριση όλες τις απαιτούμενες να την 
ανοικοδόμηση του Νοσοκομείου προμελέτες στο Υπουργείο 
Υγείας, Πρόνοιας και Κοινωνικών Ασφαλίσεων μέσα σε 
χρόνο έξι (6) μηνών από την κύρωση της παρούσης. 

Μετά την έγκρκχ) των προμελετών το Ιδρυμα υποχρεούται 

να υποβάλλει προς έγκριση στο αυτό ως άνω Υπουργείο 
πς οριστικές μελέτες και τις μελέτες εφαρμογής μέσα σε 
προθεσμία δεκαέξι (16) μηνών. Οι οριστικές μελέτες και οι 
μελέτες εφαρμογής θα υποβληθούν σε ένα στάδιο για την 
σύμπτυξη του χρόνου της μελέτης του έργου. 

Το Δημόσιο υποχρεούται να συγκροτήσει ομάδα τεχνικών 
όλων των ειδικοτήτων που αφορούν οι μελέτες που θα 
συνταχθούν, οι οποίοι θα βρίσκονται σε συνεχή επαφή με 
τους μελετητές, θα παρακολουθούν την πορεία των μελετών 
και θα εκφράζουν πς απόψεις τους κατά το στάδιο εκπό¬ 
νησης των μελετών του Νοσοκομείου, ώστε μετά την 
αποπεράτωση του κάθε σταδίου να ^απαιτείται ο κατά το 
δυνατόν συντομότερος χρόνος για την έγκριση του κάθε 
σταδίου της μελέτης. 

Η μελέτη του επιστημονικού, ξενοδοχειακού και λοιπού 
εξοπλισμού του νοσοκομείου θα υποβληθεί προς έγκριση 
μέσα σε προθεσμία έξι (6) μηνών από τον χρόνο έγκρισης 
της μελέτης των κτηριακών. 

Υποβληθείσα μελέτη θεωρείται όπ έχει εγκριθεί αν μέσα 
σε προθεσμία 30 ημερών από την υποβολή της δεν έχει 
διατυπωθεί εγγράφως οποιαδήποτε παρατήρηση εκ μέρους 
του Υπουργείου. Το Ιδρυμα υποχρεούται να συμμορφώνεται 
προς πς παρατηρήσεις του Υπουργείου. 

3. α. Για την ολοκλήρωση των κτηριακών, μηχανολογικών, 
ηλεκτρονικών και λοιπών εγκαταστάσεων του Νοσοκομείου 
συμφωνείται χρόνος σαράντα δύο (42) μηνών από την 
έγκριση της οριστικής μελέτης και την έκδοση της αναγκαίας 
οικοδομικής άδειας. 

β. Για την συμπλήρωση του επιστημονικού, ξενοδοχειακού 
και λοιπού εν γένει εξοπλισμού του Νοσοκομείου συμφω- 
νείται χρόνος έξι (6) μηνών από την συμπλήρωση των 
κτηριακών εγκαταστάσεων του Νοσοκομείου. 

4. Το ίδρυμα διατηρεί το δικαίωμα να ανπκαθιστά υλικά, 
εφόδια, μηχανήματα, σκεύη κ.λπ. που αναφέρονται σπς 
μελέτες με άλλα ίδιας ή παρόμοιας ποιότητας, με γνώμονα 
είτε την ταχύτερη εκτέλεση του έργου είτε την καλύτερη 
λειτουργική του απόδοση ή να τροποποιεί πς μηχανολογικές, 
ηλεκτρολογικές και άλλες εγκαταστάσεις ύστερα από έ¬ 
γκριση του Υπουργείου. 

5. Το Δημόσιο δύναται να παρακολουθεί και επιβλέπει 
την ακριβή εφαρμογή των μελετών του έργου. 

Αρθρο 7 

Ελεγχος του Δημοσίου 

Το Δημόσιο δικαιούται να ελέγχει την διαχείριση του 
Ιδρύματος, το δε Ιδρυμα υποχρεούται να έχει στη διάθεση 
των ελεγκτικών οργάνων του Δημοσίου όλα τα αναγκαία 
παραστατικά και να παρέχει και κάθε αναγκαία για τη 
διενέργεια του σχετικού ελέγχου πληροφορία, επεξήγηση 
κ.λπ.. Τα μέλη της διοικήσεως του Ιδρύματος Παπαγεωργίου 
υπέχουν πς ευθύνες των δημοσίων υπολόγων. 

Αρθρο 8 

Χαρακτηρισμός Έργου 

Η ανέγερση και ο εξοπλισμός του Νοσοκομείου είναι 
μέχρι του χρόνου της περατώσεως του έργου και της 
παραδόσεώς του εκ μέρους του Ιδρύματος στο συνιστώμενο 
με το παρόν νομικό πρόσωπο "ΝΟΣΟΚΟΜΕΙΟ ΠΑΠΑΓΕΩΡ- 
ΓΙΟΥ" έργο ιδιωτικό και επ' αυτού δεν έχουν εφαρμογή οι 
σχετικές με τα δημόσια έργα ή πς κρατικές προμήθειες 
διατάξεις νόμων και συναφών εκτελεστικών διαταγμάτων 


και γενικά το έργο που αναλαμβάνει να εκτελέσει με την 
παρούσα σύμβαση το ΙΔΡΥΜΑ ΠΑΠΑΓΕΩΡΓΙΟΥ μέχρις της 
ολοσχερούς αποπεράτωσεώς του εξαιρείται από την εφαρ¬ 
μογή της όλης νομοθεσίας για την εκτέλεση δημοσίων 
έργων και κρατικών προμηθειών. 

Αρθρο 9 

Συνδρομή του Δημοσίου για την ολοκλήρωση του έργου 

Το Δημόσιο μετά από αίτηση του Ιδρύματος θα παρέχει 
κάθε συνδρομή για την ολοκλήρωση του έργου μέσα στα 
όρια της κειμένης εκάστοτε νομοθεσίας. 

Αρθρο 10 

Υπερβάσεις-Ανωτέρα Βία 

1. Σε περίπτωση που είτε η κατάρπση της μελέτης είτε 
η ολοκλήρωση του έργου (κτηριακές εγκαταστάσεις και 
ιατρικός, μηχανολογικός και ξενοδοχειακός εξοπλισμός) 
καθυστερήσει από αποκλειστική και μόνο υπαιπότητα του 
Ιδρύματος πέρα από πς προθεσμίες που ορίζονται στο 
άρθρο 6 της παροόσης, το Δημόσιο δικαιούται να αναλάβει 
αυτό την εκτέλεση των υπολοίπων εργασιών για την ολο¬ 
κλήρωση του έργου, με απ' ευθείας ανάθεση των εργασιών 
τούτων συνολικά ή τμηματικά σε βάρος και για λογαριασμό 
του Ιδρύματος, το οποίο υποχρεούται να καταβάλει στο 
Δημόσιο το ποσό που ανέλαβε να διαθέσει εξ ιδίων κεφα¬ 
λαίων σύμφωνα με τα όσα ορίζονται στο άρθρο 3 της 
παροόσης. 

2. Σε περίπτωση που η υπέρβαση οποιοσδήποτε των εις 
το άρθρο 6 της παρούσης οριζομένων προθεσιιιών οφείλεται 
σε γεγονός ανωτέρας βίας ή σε γεγονός που δεν οφείλεται 
σε υπαιπότητα του Ιδρύματος, η αντίστοιχη προθεσμία 
παρατείνεται για χρόνο ίσο προς το χρόνο που διήρκεσε 
ο λόγος που προκάλεσε την καθυστέρηση του έργου και 
αυτομάτως μετατίθεται ο χρόνος έναρξης της προθεσμίας 
του επομένου σταδίου του έργου. 

3. Στον χρόνο αποπερατώσεως του ανπστοίχου μέρους 
του έργου που αναλαμβάνει να εκτελέσει το Ιδρυμα δεν 
υπολογίζεται χρόνος απεργίας που επηρεάζει την εκτέλεση 
μέρους ή και του όλου έργου και ο χρόνος της απεργίας 
συνεπάγεται ισόχρονη παράταση των συμφωνουμένων προ¬ 
θεσμιών. 

Παράταση του έργου και των σύμφωνη μένω·/ προθεσμιών 
δεν χωρεί αν πρόκειται για απεργία του απαυχολουμένου 
στο έργο προσωπικού συνεπεία παράβασης εκ μέρους του 
Ιδρύματος ή των εργολάβων αυτού της κειμένης εργατικής 
νομοθεσίας. 

4. Σε περίπτωση ανευρέσεως υπογείων υδάτων ή αντι¬ 
κειμένων ή κατασκευών αρχαιολογικής αξίας στο ακίνητο 
επί του οποίου θα ανεγερθεί το κτηριακό συγκρότημα τοιι 
Νοσοκομείου, οι προθεσμίες περατώσεως και ολοκληρώσεως 
του έργου παρατείνονται για χρονικό διάστημα ίσο προς 
τον χρόνο που θα απαιτηθεί για την στεγανοποίηση του 
υπεδάφους, την αποκάλυψη και απομάκρυνση των αρχαιο¬ 
λογικής αξίας αντικειμένων κ.λπ.. Σε περίπτωση που τα 
υπόγεια ύδατα ή τα τυχόν ευρεθησόμενα αντικείμενα αρ¬ 
χαιολογικής αξίας καθιστούν αναγκαία την αναμόρφωση της 
ήδη συνταγείσης μελέτης, ο χρόνος που θα απαιτηθεί για 
την ανασύνταξή της και την εν γένει οριστική τακτοποίηση 
του αναφυέντος ζητήματος δεν υπολογίζεται στις προθε 
σμίες του άρθρου 6 της παρούσης. 

Αν για οποιονδήποτε λόγο ή σύσπαση του υπεδάφους ή 

τα τυχόν ευρεθησόμενα επί του ακινήτου αντικείμενα κα¬ 
θιστούν αδύνατη την πρόοδο του έργου, ανατρέπονται οι 
συνέπειες ισχύος της παρούσης και η παρούσα παύει να 
ισχύει με πράξη των εδώ συμβαλλομένων. Κάθε ποσό που 
θα έχει απαιτηθεί ή θα έχει δαπανηθεί μέχρι τον χρόνο 
αυτόν βαρύνει το Ίδρυμα, ανεξάρτητα από την αιτία για 
την οποία διατέθηκε. 

Αρθρο 11 

Το Ίδρυμα και οι εργολάβοι που θα χρησιμοποιήσει για 
την εκτέλεση του έργου που αναλαμβάνει με την παρούσα 
δικαιούνται να χρησιμοποιήσουν κατά την κρίση τους το 
απαραίτητο για την εκτέλεση του έργου εναλασσόμενο ή 
μη εργατοτεχνικό ή και επιστημονικό προσωπικό από την 
αλλοδαπή. Οι αμοιβές και τα έξοδα διαβίωσης του πιο πάνω 
προσωπικού καθώς και η αμοιβή για μελέτες μπορούν να 
καλύπτονται και με συνάλλαγμα πληρωτέο από ίδια διαθέσιμα 
του Ιδρύματος ή του εργολάβου στο εξωτερικό. Για την 
έκδοση και χορήγηση των αδειών εργασίας και παραμονής 
του προσωπικού τούτου εφαρμόζονται ανάλογα οι διατάξεις 
του άρθρου 2 παρ.1 εδάφιο α' Α Ν.89/1967, όπως συμπλη¬ 
ρώθηκε με τη διάταξη της παρ.1 άρθρου 3 Α.Ν.378/1968 
και ισχύει καθώς και η σχετική με τις διατάξεις αυτές 
εφαρμοζόμενη κατά το χρόνο υπογραφής της παρούσης 
διαδικασίας και όχι α κοινές διατάξεις για την μετάκληση 
αλλοδαπών. 

Άρθρο 12 

Φορολογικές και Λοιπές Απαλλαγές 

1. Η. παρούσα σύμραση και κάθε σύμβαση προμήθειας, 
μίσθωσης έργου, μίσθωσης υπηρεσιών, μίσθωση πράγματος 
και γενικά κάθε σύμβαση που θα συνάψει το Ίδρυμα με 
οποιονδήποτε τρίτο στην Ελλάδα ή στο εξωτερικό σχετικά 
με την ανέγερση και τον εξοπλισμό του Νοσοκομείου, καθώς 
και όλα τα τιμολόγια, αποδείξεις και λοιπά παραστατικά 
έγγραφα που θα εκδοθούν σχετικά με τις συμβάσεις αυτές: 

α) Απαλλάσσονται από .· _,3ε ,οόρο (με εξαίρεση τον φόρο 
εισοδήματος του αντισυμβαλλομένου με το Ίδρυμα τρίτου), 
τέλος ή τέλος χαρτοσήμου, δικαίωμα, κράτηση ή εισφορά 
οποιαδήποτε υπέρ του Δημοσίου ή οποιοσδήποτε τρίτου 
Στην απαλλαγή αυτή δεν περιλαμβάνονται οι εισφορές υπέρ 
ασφαλιστικών ταμείων κυρίας και επικουρικής ασφάλισης. 
Και 

β) Εξαιρούνται των διατάξεων που ισχύουν εκάστοτ Γ για 
την αμοιβή συμβολαιογράφων για σύνταξη και υπογραφή 
προσυμφώνων ή οριστικών συμβολαίων κάθε μορφής, καθώς 
και για τα κατώτατα όρια αμοιβής δικηγόρων για κάθε 
δικηγορική υπηρεσία που είναι αναγκαία για την ολοκλήρωση 
του έργου τούτου (κατάρτιση συμβάσεων αναθέαεως με¬ 
λετών, εργολαβικές συμβάσεις, συμβάσεις προμήθειας, δι¬ 
καστικές και λοιπές πάσης φύσεως εργασίες). 

2. Για τη μελέτη, εφαρμογή, κατασκευή, επίβλεψη επο- 
πτεία ή έλεγχο, για την παραλαβή των έργων και εγκατα¬ 
στάσεων κάθε είδους, καθώς και για τις τεχνικές εργασίες 
ή υπηρεσίες που θα απαιτηθούν για την ανέγερση του 
Νοσοκομείου (σχεδιαγράμματα, αρχιτεκτονικά, σχέδια λε¬ 
πτομερειών, τομές, καταμετρήσεις, γνωματεύσεις, ελέγχους, 
πραγματογνωμοσύνες κλπ.) δεν έχουν εφαρμογή οι διατά¬ 
ξεις του Κώδικα Αμοιβών Μηχανικών και γενικότερα οι 
διατάξεις της κείμενης εκάστοτε νομοθεσίας ως προς τα 
ελάχιστα όρια αμοβής των μηχανικών, όλες δε οι αμοιβές 


τούτων και ο τρόπος καταβολής τους διέπονται από τις 
σχετικές συμβάσεις που θα καταρτισθούν μεταξύ του Ιδρύ¬ 
ματος και των καθ' έκαστον μηχανικών, οι τελευταίοι δε 
απαλλάσσονται και από κάθε ευθύνη έναντι του Τεχνικού 
Επιμελητηρίου της Ελλάδας για τυχόν αποδοχή μειωμένης 
αμοιβής. 

3. Το Ίδρυμα απαλλάσσεται από φόρους πάσης φύσεως, 
τέλη, τέλη χαρτοσήμου, δικαιώματα, εισφορές (εξαιρέσει 
των ασφαλιστικών εισφορών υπέρ Οργανισμών κυρίας και 
επικουρικής ασφάλισης εργαζομένων σ' αυτό ή για λογα¬ 
ριασμό του) για τη λήψη οποιοσδήποτε άδειος, που απαιτείται 
κατά το νόμο για την εκτέλεση των εργασιών ανεγέρσεως 
και εξοπλισμού του Νοσοκομείου, καθώς και για την εκτέλεση 
και λειτουργία των πάσης φύσεως εγκαταστάσεών του. 
Γ, 4. Για πς μελέτες, για την εκτέλεση των εργασιών 
ανεγέρσεως του Νοσοκομείου και για την προμήθεια από 
το εσωτερικό υλικών, μηχανημάτων, ανταλλακτικών, εργα¬ 
λείων και πάσης φύσεως εφοδίων του Νοσοκομείου και του 
ξενοδοχειακού εξοπλισμού του, το Ίδρυμα απαλλάσσεται 
από κάθε φόρο, τέλος χαρτοσήμου ή άλλο τέλος, δικαίωμα, 
κράτηση ή εισφορά υπέρ του Δημοσίου ή οποιουδήποτε 
τρίτου, με εξαίρεση πς ασφαλιστικές εισφορές υπέρ των 
Οργανισμών κυρίας και επικουρικής ασφάλισης. 

5. Για την εισαγωγή από το εξωτερικό υλικών, μηχανη¬ 
μάτων και πάσης φύσεως εφοδίων για την εκτέλεση του 
έργου, καθώς και οποιοσδήποτε μορφής επιστημονικών και 
λοιπών οργάνων για τον εξοπλισμό ή τον εκσυγχρονισμό 
του Νοσοκομείου και δη οργάνων, ερευνών, δοκιμών, με¬ 
τρήσεων και ελέγχου, ηλεκτρικού, ηλεκτρονικού και λοιπού 
εξοπλισμού των χώρων του Νοσοκομείου, τηλεπικοινωνιακών 
συσκευών, εγκαταστάσεων, ηλεκτρονικών υπολογιστών, ε¬ 
κτυπωτών κ.λπ., το Ίδρυμα απαλλάσσεται από κάθε φόρο, 
δασμούς - τέλη - εισφορές και λοιπά δικαιώματα εισπρατ- 
τόμενα κατά την εισαγωγή, ανεξάρτητα αν η προμήθεια 
αυτή έγινε μετά από δημοπρασία και ανεξάρτητα αν τα ίδια 
ή όμοια προϊόντα παράγοντα· και στην ημεδαπή, τον ειδικό 
δασμό και τέλη του Ν.Δ.3092/1954, από τέλη χαρτοσήμου, 
κάθε άλλο τέλος, δικαίωμα εκτελέσεως τελωνειακών ερ¬ 
γασιών και γενικά από κάθε επιβάρυνση οποιοσδήποτε 
μορφής ή φύσης υπέρ του Ελληνικού Δημοσίου. Λιμενικής, 
Τελωνειακής ή άλλης αρχής οποιοσδήποτε, άλλου Οργα¬ 
νισμού (Οργανισμών Λιμτ νος Πειραιά, Θεσσαλονίκης κ,λπ.) 
και κάθε τρίτου φυσικού ή νομικού προσώπου, με εξαίρεση 
τα ανταποδοτικά τέλη. 

6. Οι διατάξεις και απαλλαγές του παρόντος άρθρου 
εφαρμόζονται και στους εργολάβους, υπεργολάβους και εν 
γένει προμηθευτές που θα χρησιμοποιήσει το Ίδρυμα για 
την ανέγερση και τον εξοπλισμό του Νοσοκομείου, χωρίς 
βέβαια οι απαλλαγές αυτές να επεκτείνονται στον φόρο 
εισοδήματος αυτών ή στην υποχρέωσή τους για την ασφά¬ 
λιση του εργατοτεχνικού τους προσωπικού στους Ασφαλι¬ 
στικούς Οργανισμούς κύριας και επικουρικής ασφάλισης. 

7. Μετά την περάτωση του έργου που αναλαμβάνει να 
εκτελέσει σύμφωνα με τους όρους ιης παρούσης το Ιδρυμα, 
τούτο υποχρεούται να παραδώσει με ειδικό πρωτόκολλο 
που θα συνταχθεί μεταξύ αυτού και του Διοικητικού Συμ¬ 
βουλίου του νομικού προσώπου "ΝΟΣΟΚΟΜΕΙΟ ΠΑΠΑ- 
ΓΕΩΡΓΙΟΥ" τις μελέτες που καταρτίστηκαν με επιμέλεια 
και δαπάνες του Ιδρύματος, τα συνοδεύοντα αυτές σχέδια, 
τις άδειες που έλαβε, τα πάσης φύσεως υλικά, μηχανήματα 
και τον εν γένει εξοπλισμό που αποκτήθηκε εκ μέρους του 
και χρησιμοποιήθηκε με οποιονδήποτε τρόπο για την ανέ - 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2001 


γερση και τον εξοπλισμό του Νοσοκομείου, τα οποία πάντως 
θα ανήκουν στο νομικό πρόσωπο του Νοσοκομείου εξ αρχής 
και από τη στιγμή που θα τα παραλάβει το Ίδρυμα, παραι¬ 
τούμενο και ρητά από κάθε δικαίωμά του επ' αυτών. 

8. Όπου στο άρθρο αυτό ορίζεται απαλλαγή από δασμούς 
κατά την εισαγωγή ειδών από το εξωτερικό, νοούνται και 
δασμοί ανπντάμπινγκ, καθ' ο μέρος ισχύουν. 

9. Οι φορολογικές και άλλες απαλλαγές που προβλέπονται 
με το άρθρο αυτό είναι αντικειμενικές. 

10. Στις ανωτέρω απαλλαγές δεν περιλαμβάνεται ο φόρος 
προσπθεμένης αξίας. 

Αρθρο 13 
Επίλυση Διαφορών 

1. Κάθε διαφορά μεταξύ του Δημοσίου και του Ιδρύματος 
που αναλαμβάνει να εκτελέσει με τους όρους της παρούσης 
το έργο, περί την ερμηνεία ή εκτέλεση της σύμβασης- που 
δεν μπορεί να διευθετηθεί με συνεννόηση μεταξύ των 
μερών- θα λύεται με διαιτησία, την οποία συμφωνούν με 
την παρούσα τα μέρη, χωρίς καμία διοικητική προδικασία. 

2. Το μέρος που επιθυμεί να προσφύγει στη διαιτησία θα 
γνωστοποιεί εγγράφως στο άλλο μέρος την πρόθεσή του 
αυτή, θα προσδιορίζει τα θέματα της διαφοράς, θα ορίζει 
διαιτητή και θα καλεί το άλλο μέρος να ορίσει τον δικό 
του διαιτητή. 

Μέσα σε δεκαπέντε (15) ημέρες από τη λήψη του εγ¬ 
γράφου που θα περιέχει όλα τα πιο πάνω στοιχεία, το άλλο 
μέρος θα γνωστοποιεί εγγράφως τον διαιτητή του. Αν η 
προθεσμία των 15 ημερών περάσει άπρακτη, ο διαιτητής 
του αδρανούντος μέρους ορίζεται από τον Πρόεδρο του 
Αρείου Πάγου με αίτηοη του μέρους που επισπεύδει την 
διαιτητική επίλυση της αναφυείσης διαφοράς. 

Μέσα σε δεκαπέντε (15) ημέρες από τη γνωστοποίηση 
στον πρώτο διαιτητή του διορισμού του δευτέρου, οι διαι¬ 
τητές υποχρεούνται να εκλέξουν τον Επιδιαιτητή που θα 
είναι και ο Πρόεδρος του Διαιτητικού Δικαστηρίου, το οποίο 
θα κρίνει επί της διαφοράς των μερών. Εάν οι Διαιτητές 
δεν συμφωνούν στο πρόσωπο του Επιδιαιτητή, ή αν παρέλθει 
άπρακτη η προθεσμία για την εκλογή του, τον Επιδιαιτητή 
ορίζει ο Πρόεδρος του Αρείου Πάγου, στον οποίο απευ¬ 
θύνεται οποιοδήποτε από τα ανπδικούντα μέρη. 

3. Το Διαιτητικό Δικαστήριο οφείλει να εκδωσει την α¬ 
πόφασή του μέσα σε σαράντα (40) ημέρες από τον ορισμό 
του Επιδιαιτητή. Η προθεσμία αυτή μπορεί να παραταθεί 
μόνο με συμφωνία μεταξύ των ανπδικούντων μερών. Το 
Διαιτητικό Δικαστήριο δεν δεσμεύεται από δικονομικούς 
κανόνες. 

4. Μέλος του Διαιτητικού Δικαστηρίου που αρνείται να 
αναλάβει τα έργα του και να δεχθεί τον ορισμό του ή για 
οποιονδήποτε λόγο κωλύεται να συνεχίσει την διαιτησία, 
αντικαθίσταται κατά τη διαδικασία που ορίζεται για τον 
διορισμό του. Στην περίπτωση αυτή η προθεσμία για την 
έκδοση της διαιτητικής απόφασης αναστέλλεται μέχρις ότου 
αντικατασταθεί το μέλος του Διαιτητικού Δικαστηρίου και 
αναλάβει τα έργα του το νέο μέλος που θα υποδειχθεί. Η 
διαιτητική απόφαση λαμβάνεται με πλειοψηφία. Η άρνηση 
διαιτητή να υπογράψει την απόφαση δεν ματαιώνει τη 
διαιτησία. 

5. Η διαιτητική απόφαση δεν υπόκειται σε κανένα ένδικο 
μέσο. Τόσο η προσφυγή στη διαιτησία, όσο και η διαδικασία 
ενώπιον του Διαιτητικού Δικαστηρίου μέχρι την έκδοση της 
απόφασης δεν αναστέλλουν την εκτέλεση της σύμβασης 


αυτής και τις με αυτήν αναληφθείσες εκ μέρους των μερών 
υποχρεώσεις, εκτός αν η επίλυση της διαφοράς αποτελεί 
προϋπόθεση για την πρόοδο της συγκεκριμένης εργασίας 
ή μεταγενεστέρου σταδίου που ακολουθεί 

Αρθρο 14 

Ονομασία Νοσοκομείου και λοιπές υποχρεώσεις-δεσμεύ¬ 
σεις του Δημοσίου 

1. Το Νοσοκομείο θα φέρει πάντοτε σε περίοπτη θέση 
την ονομασία "ΝΟΣΟΚΟΜΕΙΟ ΠΑΠΑΓΕΩΡΓΙΟΥ" καθώς και 
ευδιάκριτη εντοιχισμένη μαρμάρινη πλάκα ή ανάλογη ανα¬ 
μνηστική στήλη με την ένδειξη ότι το Νοσοκομείο τούτο 
έγινε με φροντίδες του "Κοινωφελούς Ιδρύματος ΠΑΠΑ- 

■ΤΕΩΡΓΙΟΥ". 

2. Το Νοσοκομείο θα έχει τμήμα/μονάδα ημερήσιας/βρα¬ 
χείας νοσηλείας, καθώς και εξωτερικά ιατρεία όλων των 
ειδικοτήτων και υποειδικοτήτων κατά το δυνρτόν. 

3. Στο Νοσοκομείο ·θα μπορεί να φιλοξενηθούν Πανεπι¬ 
στημιακές κλινικές και εργαστήρια, που θα καλύπτουν ια¬ 
τρικές και εκπαιδευτικές ανάγκες. 

4. Ο σε εκτέλεση της σύμβασης αυτής μέλλων να αγο- 
ρασθεί παντοειδής κινητός ή και σταθερός ιατρικός, μηχα¬ 
νολογικός και ξενοδοχειακός εξοπλισμός του Νοσοκομείου 
Παπαγεωργίου, θα παραμένει πάντοτε εντός των κτηριακών 
εγκαταστάσεων του Νοσοκομείου και θα εξυπηρετεί απο¬ 
κλειστικά και μόνο τις ανάγκες του Νοσκομείου και των σ 
αυτό οπωσδήποτε νοσηλευομένων εσωτερικών ή εξωτερι¬ 
κών ασθενών του. Η με οποιονδήποτε τρόπο διάθεση ή 
αντικατάσταση του εξολπισμού του Νοσοκομείου επιτρέπεται 
μόνο λόγω φθοράς ή απαξιώσεώς του. 

Άρθρο 15 

Διοίκηση του ΝΟΣΟΚΟΜΕΙΟΥ ΠΑΠΑΓΕΩΡΓΙΟΥ 

1. Το πρώτο Διοικητικό Συμβούλιο του νομικού προσώπου 
"ΝΟΣΟΚΟΜΕΙΟ ΠΑΠΑΓΕΩΡΓΙΟΥ" που συνιστάται με την 
παρούσα θα συγκροτηθεί μετά το πέρας των κτηριακών 
έργων του Νοσοκομείου και πριν από την ολοκλήρωση του 
ιατρικού, μηχανολογικού και ξενοδοχειακού εξοπλισμού του 
Νοσοκομείου. 

2. Το Διοικητικό Συμβούλιο που 6α έχ-.ι την διοίκηση και 
διαχείριση του νομικού προσώπου "ΝΟΣΟΚΟΜΕΙΟ ΠΑΓ1Α- 
ΓΕΩΡΓΙΟΥ" θα είναι επταμελές (7 μέλη), που θα διορίζεται 
εκάστοτε με απόφαση του Υπουργού Υγείας, Πρόνοιας και 
Κοινωνικών Ασφαλίσεων με θητεία τριετή (3 χρόνια), που 
παρατείνεται μέχρι τον διορισμό νέου Διοικητικού Συμβου¬ 
λίου. 

3. Τα τέσσερα (4) από τα μέλη του Διοικητικού Συμβουλίου 
του νομικού προσώπου "ΝΟΣΟΚΟΜΕΙΟΥ ΠΑΠΑΓΕΩΡΓΙΟΥ" 
διορίζονται υποχρεωτικά από τον αρμόδιο κατά τα πιο πάνω 
Υπουργό κατόπιν εγγράφου υποδείξεως προς αυτόν του 
Ιδρύματος Παπαγεωργίου. Δεν συνιστά κώλυμα διορισμού 
η ιδιότης του υποδειχθέντος ως μέλους του Διοικητικού 
Συμβουλίου του Ιδρύματος Παπαγεωργίου. 

Ο Υπουργός υποχρεούται δύο τουλάχιστον μήνες πριν 
λήξει η θητεία του Δ.Σ. του νομικού προσώπου να καλέσει 
με έγγραφό του το Ίδρυμα να ασκήσει το δικαίωμά του 
τούτο. Το Ιδρυμα οφείλει μέσα σε είκοσι μέρες (20) από 
της λήψεως της πιο πάνω προσκλήσεως του Υπουργού 
Υγείας, Πρόνοιας και Κοινωνικών Ασφαλίσεων, να προβεί 
σε έγγραφη γνωστοποίηση των συμβούλων του νομικού 
προσώπου. Σε περίπτωση που το Ιδρυμα παραλείψα να 

ασκήσει το δικαίωμά του τούτο, τα απαρτίζοντα τα μέλη 
του Δ.Σ. του νομικού προσώπου πρόσωπα συμπληρώνονται 
από τον αρμόδιο Υπουργό. Τα μέλη του Διοικητικού Συμ¬ 
βουλίου του νομικού προσώπου μπορούν να επαναδιορίζο- 
νται. 

4. Αν κενωθεί θέση συμβούλου του Δ.Σ. του νομικού 
προσώπου -ΝΟΣΟΚΟΜΕΙΟ ΠΑΠΑΓΕΩΡΓΙΟΥ-, πριν από τη 
λήξη της θητείας του, λόγω θανάτου, παραιτήσεως ή από 
οποιαδήποτε άλλη αιτία, το Διοικητικό Συμβούλιο γνωρίζει 
αμέσως το γεγονός αυτό στον αρμόδιο Υπουργό Υγείας, 
Πρόνοιας και Κοινωνικών Ασφαλίσεων για να προβεί σε 
συμπλήρωση του Δ.Σ. με τον διορισμό νέου συμβούλου, η 
θητεία του οποίου διαρκεί μέχρι πέρατός της θητείας του 
συμβούλου που αντικατέστησε. 

Εφ' όσον την κενή θέση κατείχε σύμβουλος που διορίστηκε* 
μετά από υπόδειξη του Ιδρύματος Παπαγεωργίου, ο διορι¬ 
σμός του αντικαταστάτη γίνεται με τον κατά την παράγραφο 
3 του παρόντος άρθρου προβλεπόμενο τρόπο, που εφαρ¬ 
μόζεται αναλόγως και στην προκειμένη περίπτωση. 

Αρθρο 16 

Δικαιοδοσία Διοικητικού Συμβουλίου 

1. Το Διοικητικό Συμβούλιο του συνιστωμένου με την 
παρούσα νομικού προσώπου ιδιωτικού δικαίου έχει τη διοί¬ 
κηση και διαχείριση των υποθέσεων του Νοσοκομείου και 
της εν γένει περιουσίας του. Το Διοικητικό Συμβαίιλιο κατά 
την άσκηση της διοίκησης του νομικού προσώπου και την 
εν γένει διαχείριση των υποθέσεων αυτού και της περιουσίας 
του έχει τα πλέον εκτεταμένα δικαιώματα και την ευρύτατη 
και απεριόριστη εξουσία να ενεργεί όλες τις πράξεις του 
νομικού προσώπου, ενεργεί δε κατά πάσα περίπτωση συλ- 
λογικώς και υπέχει τις ευθύνες του δημοσίου υπολόγου. 

2. Το Διοικητικό Συμβούλιο δικαιούται, όπως με αποφάσεις 
του αναθέτει σε ένα ή περισσότερα πρόσωπα είτε του 
Διοικητικού Συμβουλίου είτε του προσωπικού του να ασκούν 
είτε από κοινού είτε και ιδιατέρως καθένα από τα πρόσωπα 
αυτά μέρος των εξουσιών και αρμοδιοτήτων του, για ο- 
ποιοδήποτε ή για όλα τα απασχολούντο το νομικό πρόσωπο 
θέματα ή για μεμονωμένες ενέργειες ή πράξεις που περι¬ 
λαμβάνονται στα θέματα αυτά. 

Άρθρο 17 

Λήψη Αποφάσεων-Απαρτία-Πλειοψηφία 

1. Το Διοικητικό Συμβούλιο συνεδριάζει τακτικώς ανά 
δεκαπενθήμερο και έκτακτα οποτεδήποτε, εφ' όσον συ¬ 
ντρέχει η οποιαδήποτε ανάγκη περί της συνδρομής της 
οποίας αποφαίνεται ο Πρόεδρος του Δ.Σ., ή εφ' όσον 
ζητηθεί η σύγκληση του Δ.Σ. εκτάκτως από δύο μέλη του 
με έγγραφο που απευθύνεται προς τον Πρόεδρο του Δ.Σ. 
Στην τελευταία περίπτωση ο Πρόεδρος του Δ.Σ. υποχρεούται 
να συγκαλέσει το Δ.Σ. σε έκτακτη συνεδρίαση για να 
συζητήσει τα εις το έγγραφο των μελών αναγραφόμενα 
θέματα μέσα σε πέντε (5) ημέρες το αργότερον αφ' ής 
έλαβε την αίτηση των ακουμένων την έκτακτη σύγκληση 
του Δ.Σ. μελών. Σε περίπτωση αδράνειας, αδιαφορίας του 
Προέδρου του Δ.Σ. η πρόσκληση του Διοικητικού Συμβουλίου 
σε έκτακτη συνεδρίαση γίνεται απ' οποιοδήποτε μέλος, εφ' 
όσον η σχετική ειδοποίηση αποσταλεί με οποιοδήποτε 
πρόσφορο τρόπο στα λοιπά μέλη του Δ.Σ. τουλάχιστον 24 
ώρες πριν από την ορισθείσα στην πρόσκληση. Στη σχετική 
πρόσκληση πρέπει να περιλαμβάνονται με σαφήνεια τα 


προς συζήτηση θέματα. 

2. Η πρόσκληση του Προέδρου προς τα μέλη του Δ.Σ. 
σε τακτική ή έκτακτη συνεδρίαση του Δ.Σ. με τα θέματα 
της ημερήσιας διάταξης γνωστοποιείται με πρόσφορο τρόπο 
στα μέλη του Δ.Σ. σαράντα οκτψ (48) ώρες πριν από την 
ορισθείσα ημέρα και ώρα συνεδρίας του Δ.Σ. Το Διοικητικό 
Συμβούλιο αποφασίζει περί του προσφόρου τρόπου γνω¬ 
στοποίησης προς τα μέλη του των προσκλήσεων του Προέ¬ 
δρου. 

3. Κατά τις συνεδριάσεις του Δ.Σ. δεν μπορεί να συζητηθεί 
κανένα άλλο θέμα, πέραν εκείνων που αναγράφονται στην 
ημερήσια διάταξη, εκτός αν το Διοικητικό Συμβούλιο ευρί- 
σκεται σε απαρτία και όλα τα μέλη του συμφωνούν για την 
συζήτηση θέματος μη περιλαμβανομένου στα θέματα της 
“ημερήσιας διάταξης. 

4. Έκαστος των συμβούλων του Δ.Σ. έχει μίαν μόνο ψήφο. 
Κατ' εξαίρεση σύμβουλος που απουσιάζει ή κωλύεται μπορεί 
να αντιπροσωπευθεί για συγκεκριμένη συνεδρίαση από άλλον 
σύμβουλο με ειδική έγγραφη εντολή-εξουσιοδότηση που 
απευθύνεται προς το Συμβούλιο ή με ρητή δήλωσή του που 
καταχωρείται στα πρακτικά. Παριστάμενος σύμβουλος μπορεί 
να αντιπροσωπεύει μόνο έναν απόντα ή κωλυόμενο σύμ¬ 
βουλο. Αποκλείεται η αντιπροσώπευση συμβούλου από πρό¬ 
σωπο που δεν αποτελεί μέλος του Διοικητικού Συμβουλίου 
του Νοσοκομείου. 

5. Το Διοικητικό Συμβούλιο συνεδριάζει εγκύρως αν πα- 
ρίστανται ή αντιπροσωπεύονται τουλάχιστον τέσσερα (4) 
μέλη του Συμβουλίου, ουδέποτε όμως οι παρόντες σύμβουλοι 
δύνανται να είναι ολιγότεροι των τριών (3). 

6. (λ αποφάσεις λαμβάνονται κατ’ απόλυτη πλειοψηφία, 
εν ισοψηφία δε νικά η ψήφος του Προέδρου ή Προεδρεύο- 
ντος. 

7. Το Διοικητικό Συμβούλιο μετά τον διορισμό του συ¬ 
νέρχεται σε συνεδρίαση και συγκροτείται σε σώμα με πρω¬ 
τοβουλία του επιμελεστέρου των συμβούλων, ο οποίος και 
προεδρεύει στην πρώτη αυτή συνεδρίαση. 

Σε περίπτωση που περισσότεροι του ενός σύμβουλοι 
επιμελήθηκαν της προσκλήσεως του Διοικητικού Συμβουλίου 
προκειμένου να συγκροτηθεί σε σώμα, της συνεδριάσεως 
του Δ.Σ. προεδρεύει ο μεγαλύτερος στην ηλικία. 

8. Κατά την πρώτη συνεδρίαση του Διοικητικού Συμβουλίου 
εκλέγεται μεταξύ των μελών του με μυστική ψηφοφορία και 
με σχετική πλειοψηφία ο Πρόεδρος και ο Αντιπρόεδρος 
του νομικού προσώπου. 

9. Ο Πρόεδρος και ο Αντιπρόεδρος του Διοικητικού 
Συμβουλίου του νομικού προσώπου θα έχουν πλήρη απα¬ 
σχόληση και η αποζημίωσή τους θα είναι εκείνη που κα¬ 
θορίζεται εκάστοτε για τον Πρόεδρο και Αντιπρόεδρο των 
υπό μορφή νομικών προσώπων δημοσίου δικαίου νοσοκο¬ 
μείων. 

Σε περίπτωση που ο Πρόεδρος δεν θα μπορεί να έχει 
πλήρη απασχόληση το Δ.Σ. μπορεί να εκλέξει και δεύτερο 
Αντιπρόεδρο. Στην τελευταία αυτή περίπτωση ο Α’ Αντι¬ 
πρόεδρος λαμβάνει την αποζημίωση του Προέδρου και ο 
Β' Αντιπρόεδρος την αποζημίωση του Αντιπροέδρου. 

10. Ο Πρόεδρος του Δ.Σ. είναι το ανώτατο εκτελεστικό 
όργανο των αποφάσεων του Διοικητικού Συμβουλίου του 
νομικού προσώπου. Ο Πρόεδρος του Δ.Σ. προισταται όλων 
των υπηρεσιών του Νοσοκομείου, διορίζει το ιατρικό, υ¬ 
παλληλικό, παραιατρικό, βοηθητικό και εργατοτεχνικό προ¬ 
σωπικό του Νοσοκομείου σύμφωνα με τις αποφάσεις του 
Διοικητικού Συμβουλίου και μέσα στα πλαίσια του προυπο- 

λογισμού του Νοσοκομείου, απολύει το υπηρετούν προσω¬ 
πικό και το ελέγχει κατά την εκτέλεση των καθηκόντων 
του. 

Ο Πρόεδρος εκπροσωπεί το Νοσοκομείο έναντι οιουδή- 
ποτε τρίτου φυσικού ή νομικού προσώπου, του Δημοσίου, 
Οργανισμών κ.λπ., καθώς και ενώπιον πάντων των Δικα¬ 
στηρίων (τακτικών, ποινικών και Διοικητικών), όλων των 
διοικητικών, δικαστικών ή άλλων αρχών ακόμα και με την 
ιδιότητα του διαδίκου. 

Συγκαλεί το Δ.Σ. σε τακτική ή έκτακτη συνεδρίαση, κα¬ 
θορίζει τα θέματα της ημερήσιας συζήτησης, τα οποία και 
εισηγείται προς το Συμβούλιο, προεδρεύει των συνεδριάσεων 
αυτού και εκ τελεί τις αποφάσεις που λαμβάνει το Συμβούλιο." 

Ασκεί εξ ονόματος του Διοικητικού Συμβουλίου διαρκή 
έλεγχο στη διαχείριση του ενεργητικού του Νοσοκομείου 
και των εν γένει εργασιών του και 

Αποφασίζει για κάθε θέμα στα πλαίσια των εξουσιών και 
αρμοδιοτήτων που του εξεχώρησε το Διοικητικό Συμβούλιο. 

11. Ο Αντιπρόεδρος αναπληρώνει τον Πρόεδρο όταν 
ελλείπει, απουσιάζει ή κωλύεται. 

Αρθρο 18 

Χρήση - Οικονομικό έτος 

Το Οικονομικό έτος αρχίζει από την 1η Ιανουάριου και 
λήγει την 31η Δεκεμβρίου του ημερολογιακού χρόνου. 

Κάθε χρήση διαρκεί ένα έτος πλήρες. Κατ' εξαίρεση η 
πρώτη χρήση λήγει την 31η Δεκεμβρίου του επομένου 
έτους. 

Τυχόν πλεονάσματα κάθε χρήσης διατίθενται για τις εν 
γένει ανάγκες του νοσοκομείου. 

Αρθρο 19 

Δικαιώματα Πνευματικής Ιδιοκτησίας 

1. Όλα τα δικαιώματα πνευματικής ιδιοκτησίας στη μελέτη, 
βάσει της οποίας θα ανεγερθεί και εξοπλισθεί το Νοσοκομείο, 
θα μεταβιβασθούν από το Ίδρυμα στο συνιστώμενο με την 
παρούσα νομικό πρόσωπο, αμέσως μετά τον διορισμό του 
πρώτου Διοικητικού του Συμβουλίου και θα παραμείνουν για 
πάντα σ' αυτό. 

2. Το Δημόσιο δεν θα μπορεί να επέμβει με οποιονδήποτε 
τρόπο στην έκταση της γης που σύμφωνα με το άρθρο 2 
της παρούσης ανήκει κατά δικαίωμα αποκλειστικής και α- 
διακώλυτης χρήσης στο διηνεκές για τις ανάγκες του 
ΝΟΣΟΚΟΜΕΙΟΥ ΠΑΠΑΓΕΩΡΓΙΟΥ. Κάθε απόφαση προσθή¬ 
κης, επέκτασης, ανακατασκευής ή βελτίωσης οποιοσδήποτε 
επί του στο άρθρο 2 της παρούσης αναφερομένου οικοπέδου 
των 150 στρεμμάτων θα λαμβάνεται αποκλειστικά και μόνο 
από το Διοικητικό Συμβούλιο του Νοσοκομείου και θα αφορά 
ανάγκες του Νοσοκομείου και μόνο, θα γίνεται δε με απόλυτο 
σεβασμό στην αρχιτεκτονική εμφάνιση του κτηρίου και σε 
εναρμόνιση με τον περιβάλλοντα το Νοσοκομείο χώρο. 

Αρθρο 20 

Διάλυση του Νοσοκομείου - τύχη περιουσίας 

Εάν για οποιοδήποτε λόγο σταματήσει η ανέγερση του 
νοσοκομείου από υπαιτιότητα του Ιδρύματος για συνεχή 
χρόνο πλέον των 6 μηνών τα μέχρι τότε κτίσματα και ο 
τυχόν εξοπλισμός περιέρχονται στην κυριότητα του Ελλη¬ 
νικού Δημοσίου χωρίς καμιά αξίωση του Ιδρύματος Παπαγε- 
ωργίου ή του νομικού προσώπου του Νοσοκομείου Παπα- 


γεωργίου. Τα ίδια ισχύουν και σε περίπτωση διαλύσεως του 
νομικού προσώπου Νοσοκομείο Παπαγεωργίου. 

Αρθρο 21 

Επιδόσεις - Διορισμός Αντικλήτων 

1. Κάθε γνωστοποίηση του Δημοσίου προς το Ίδρυμα και 
ανπστρόφως σε σχέση με την σύμβαση αυτή είναι ισχυρή 
και μπορεί να αποδειχθεί μόνον εφ' όσον γίνεται με επιστολή 
επί αποδείξει παραλαβής ή με τηλεγράφημα ή μέσω ΡΑΧ 
και απευθύνεται: 

α) Για μεν τις γνωστοποιήσεις του Ιδρύματος προς το 
Δημόσιο προς τον εκάστοτε Νομικό Σύμβουλο του Υπουρ- 
,γείου Υγείας, Πρόνοιας και Κοινωνικών Ασφαλίσεων. 

β) Για δε τις γνωστοποιήσεις του Δημοσίου προς το 
Ίδρυμα προς τον Δικηγόρο Αθηνών Ιωάννη Αναστασίου, 
κάτοικο Αθηνών (Ιπποκράτους 7, 6ος όροφος τηλ. 3629972, 
3608575, 3608482). ) 

Ο πιο πάνω αντίκλητος του ιδρύματος μπορεί οποτεδήποτε 
να ανπκατασταθεί λόγω παραιτήσεως ή ανακλήσεώς Υου. 

Σε περίπτωση ανακλήσεώς ή παραιτήσεως του αντικλήτου 
του Ιδρύματος, τούτο οφείλει να γνωστοποιήσει την ανά¬ 
κληση ή παραίτηση του αντικλήτου του, καθώς και τα πλήρη 
στοιχεία (όνομα, επώνυμο, ακριβή Διεύθυνση, αριθμούς τη¬ 
λεφώνου κ.λπ.) του νέου αντικλήτου αυτού, ο οποίος πρέπει 
να είναι μόνιμος κάτοικος Αθηνών. Μέχρι να περιέλθει στο 
Δημόσιο η πιο πήνω γνωστοποίηση του Ιδρύματος, όλες οι 
επιδόσεις και γνωστοποιήσεις ενεργούνται εγκύρως στον 
μέχρι τότε γνωστόν στο Δημόσιο αντίκλητο του Ιδρύματος. 
Τα πιο πάνω ισχύουν ανάλογα και για την περίπτωση 
μεταβολής της διεύθυνσης του αντικλήτου του Ιδρύματος. 

Αρθρο 22 

Ισχύς της Σύμβασης - Τροποποίηση αυτής 

1. Η ισχύς της σύμβασης τελεί υπό την αίρεση της 
κύρωσής της με νόμο. Με νόμο κυρούται και κάθε τροπο¬ 
ποίηση της σύμβασης για να αποκτήσει ισχύ. Με την 
επιφύλαξη της επόμενης παραγράφου, η έναρξη ισχύος 
της σύμβασης συμπίπτει με την ημερομηνία δημοσίευσης 
στην Εφημερίδα της Κυβέρνησης του κυρωτικού νόμου, με 
την έναρξη δε της ισχύος του παραπάνω κυρωτικού νόμου 
οι διατάξεις της παρούσας σύμβασης αποκτούν ισχύ δια¬ 
τάξεων νόμου. 

2. Κύρωση της σύμβασης τροποποιημένης, δεν δεσμεύει 
το Ιδρυμα. 

3. Εάν για οποιοδήποτε λόγο δεν κυρωθεί η σύμβαση εν 
όλω η εν μέρει δεν δημιουργείται καμία υποχρέωση ή αξίωση 
απ' οποιοδήποτε λόγο και για τα δύο μέρη. 

4. Επιβαρύνσεις που θα προκόψουν ενδεχομένως κατά 
την εκτέλεση της σύμβασης λόγω αλλαγής των σχετικών 
με τους δασμούς, άλλους φόρους και τέλη (οιαδήποτε) 
διατάξεων, λογίζονται ως επιβαρύνσεις του Δημοσίου. 

Σε πίστωση των πιο πάνω συντάσσεται η παρούσα σε 
όσα και τα συμβαλλόμενα μέρη αντίτυπα, η οποία αφού 
διαβάστηκε και βεβαιώθηκε από τους συμβαλλό^ιενους, υ¬ 
πογράφεται όπως ακολουθεί. 

ΟΙ ΣΥΜΒΑΛΛΟΜΕΝΟΙ 

ΓΙΑ ΤΟ ΔΗΜΟΣΙΟ ΓΙΑ ΤΟ ΙΔΡΥΜΑ Τ1ΑΠΑΓΕΩΡΓΙΟΥ 
(υπογραφές) (υπογραφές) 

Άρθρο δεύτερο 

Η ισχύς του παρόντος νόμου αρχίζει από τπ δημοσίευσή του στην 
Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κρότους. 

Αθήνα, 18 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΕΥΘ. ΧΡΙΣΤΟΔΟΥΛΟΥ ΙΟ- ΠΑΛΑΙΟΚΡΑΣΣΑΣ 

ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΟΝ ΑΣΦΑΛΙΣΕΩΝ 

Γ. ΣΟΥΡΛΑΣ 

θεωρήθηκε και τέθηκε η Μεγάλη Σφραγίδα τον Κράτονς 

Αθήνα, 20 Σεπτεμβρίου 1991 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΧ. ΠΑΠΑΚΩΝΣΤΑΝΤΙΝΟΥ 

( 2 ) 

ΝΟΜΟΣ ΥΠ' ΑΡΙΘ. 1965 

Τροποποίηση και συμπλήρωση των κειμένων διατάξεων του Εθνι¬ 
κού Οργανισμού Φαρμάκων (Ε.Ο.Φ.) και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Το άρθρο 2 του ν.1316/83(ΦΕΚ 3 Α') αντικαθίσταται ως 
ακολούθως: 

“Αρθρο 2 

Σκοπός - Αντικείμενο 

1. Ο Ε.Ο.Φ. έχει ως πρώτιστο σκοπό την προάσπιση και 
την προαγωγή της δημόσιας υγείας, καθώς και την εξα¬ 
σφάλιση του δημόσιου συμφέροντος γενικότερα στο χώρο 
του φαρμάκου, και άλλων συναφών προϊόντων (ιατρικών 
βοηθημάτων, φίλτρων τεχνητού νεφρού κ.λπ.), με την ε¬ 
ξασφάλιση επαρκούς κυκλοφορίας ελεγμένων και ποιοτικώς 
άριστων προϊόντων, καθώς και με την προώθηση και ανά¬ 
πτυξη της τεχνολογίας και της έρευνας στον ίδιο χώρο. 

2. Αντικείμενο των αρμοδιοτήτων του Ε.Ο.Φ., αποτελούν 
τα εξής προϊόντα: 

α) Φαρμακευτικές ουσίες, πρώτες ύλες και υλικά συσκευα- 
σίας των προϊόντων αρμοδιότητας του Ε.Ο.Φ.. 

β) Φαρμακευτικά προϊόντα. Φαρμακευτικό προϊόν, κατά 
την έννοια του παρόντος νόμου, είναι το προϊόν της μαζικής 
και τυποποιημένης παρασκευής φαρμακευτικού είδους (εί¬ 
δους φαρμάκου), το οποίο φέρεται στην κυκλοφορία χα¬ 


ρακτηριζόμενο ως 'σκεύασμα", όταν η παρασκευή και η 
ονομασία του είναι "επίσημη· και "φαρμακευτικό ιδιοσκεύα¬ 
σμα", όταν το φάρμακο παρασκευασμένο εκ των προτέρων 
τίθεται στην κυκλοφορία σε ειδική συσκευασία και υπό ειδική 
ονομασία (σήμα), που όμως δεν είναι παραπλανητική και 
έχει αναγνωρισθεί από τους αρμόδιους φορείς ότι ανήκει 
στον παρασκευαστή, ο οποίος και μόνο έχει το δικαίωμα 
να τη χρησιμοποιεί. 

Φάρμακο με την έννοια του παρόντος είναι ουσία ή 
συνδυασμός ουσιών ή σύνθεση που φέρεται να έχει ιδιότητες 
θεραπευτικές ή προληπτικές για ασθένειες ανθρώπων ή 
ζώων, ως επίσης ουσία ή συνδυασμός ουσιών ή σύνθεση 
που μπορεί να χορηγηθεί σε άνθρωπο ή ζώο για να συμβάλλει 
σε ιατρική διάγνωση ή να βελτιώσει ή να τροποποιήσει ή 
αποκαταστήσει ή υποκαταστήσει οργανική λειτουργία στον 
άνθρωπο ή τα ζώα. 

Ουσία με την έννοια του παρόντος είναι κάθε ύλη ανε¬ 
ξαρτήτως προελεύσεως που μπορεί να είναι "ανθρώπινη" 
(όπως ορμόνες,ένζυμα,το ανθρώπινο αίμα και τα παράγωγα 
του ανθρώπινου αίματος)," ζωική" (όπως μικροοργανισμοί, 
ολόκληρα ζώα, τμήματα οργάνων, ζωικές εκκρίσεις, τοξίνες, 
ουσίες λαμβανόμενες δι' εκχυλίσεως, παράγωγα του αίματος 
κ.λπ.) "φυτική" (όπως μικροοργανισμοί, φυτά, τμήματα φυτών, 
φυτικές εκκρίσεις, ουσίες λαμβανόμενες δι' εκχυλίσεως 
κ.λπ.) και "χημική" (όπως στοιχεία, χημικές ύλες της φύσης, 
προϊόντα μετασχηματισμού και αντιδράσεων, συνθέσεις 
κ.λπ). 

γ) Ανοσολογικά φαρμακευτικά προϊόντα (εμβόλια, άνοσοι 
οροί, βιολογικά διαγνωστικά προϊόντα ίη νίνο και αλλερ- 
γιογόνα). 

δ) Φαρμακευτικά προϊόντα προερχόμενα από αίμα ή πλά¬ 
σμα ανθρώπων. 

ε) Λοιπά βιολογικά προϊόντα μη υπαγόμενα στις περ. γ' 
και δ'. Αλλα συμβατικά βιολογικά προϊόντα. 

στ) Φαρμακευτικά προϊόντα παραγόμενα με βιοτεχνολο- 
γικές μεθόδους. 

ζ) Αλλα φαρμακευτικά προϊόντα υψηλής τεχνολογίας. 

η) Ραδιενεργά αιευάσματα ή ιδιοσκευάσματα για θερα¬ 
πευτική ή διαγνωστική χρήση. 

θ) Δρόγες και μείγματα δρογών για θεραπευτική ή δια¬ 
γνωστική χρήση. 

ι) Ιατρικά βοηθήματα. Ιατρικά βοηθήματα είναι τα εργα¬ 
λεία, οι συσκευές, τα μηχανήματα, τα διαγνωστικά προϊόντα 
ίη νίίΓΟ και παρόμοια μέσα, τα οποία χρησιμοποιούνται για 
τη θεραπεία, τη βελτίωση και την πρόληψη ασθενειών του 
ανθρώπου ή των ζώων ή για να επηρεάσουν τη δομή ή τις 
λειτουργίες του οργανισμού του ανθρώπου ή των ζώων, 
εφ' όσον το αποτέλεσμα που επιδιώκεται δεν επιτυγχάνεται 
με χημική δράση (φαρμακολογική) στον οργανισμό του 
ανθρώπου ή των ζώων και δεν εξαρτάται από το μεταβολισμό 
του. Στην έννοια του ιατρικού βοηθήματος περιλαμβάνονται 
και τα τμήματα και εξαρτήματα βοηθημάτων, τα οποία 
διατίθενται στην αγορά χωριστά. 

Στην κατηγορία αυτόν περιλαμβάνονται ιδίως: 

-■Κρίσιμα" ιατρικά βοηθήματα, εκείνα δηλαδή που προο¬ 
ρίζονται να εμφυτευθούν με χειρουργική επέμβαση στο 
σώμα για να υποστηρίξουν ή να διατηρήσουν τη ζωή. 

- Αποστειρωμένα και μη υλικά μιας ή πολλαπλής χρή¬ 
σης,όπως σύριγγες, βελόνες, συσκευές έγχυσης, μετάγγι¬ 
σης, καθετήρες, ενδομήτρια ανπσυλληππκά, φίλτρα αιμο¬ 
κάθαρσης, κ.λπ.. 

- Επιδεσμικό υλικό, ταμπόν, βαμβάκι κ.λπ. χωρίς φαρμα¬ 
κευτικές ουσίες, υγρά φακών επαφής, καθοριστικά τεχνητών 
οδοντοστοιχιών και τα συναφή προϊόντα. 

- Απολυμαντικά και αντισηπτικά ιατρικών και οδονπατρικών 
εργαλείων καθώς και άλλων ιατρικών βοηθημάτων. 

- Οδονπατρικά υλικά, όπως π.χ μέταλλα και κράματα, 
πορσελάνη, ενδοδοντικά υλικά, οδονπατρικά εμφρακπκά 
υλικά κ.λπ.. 

- Βιολογικά ανπδραστήρια (ίη νϊίΓο),καθώς και ανπδρα- 
στήρια μαζικής και τυποποιημένης παραγωγής για διαγνω¬ 
στική και γενικά ιατρική χρήση. 

- Εργαλεία ιατρικά, αποστειρωμένα ή μη, που μπορεί να 
είναι απλά ή σύνθετα, ενεργά ή μη ενεργά, εσωτερικής ή 
εξωτερικής χρήσης, προοριζόμενα για όλους τους κλάδους 
της Ιατρικής. 

- Χειρουργικά ράμματα (απορροφούμενα. και μη), χειρουρ¬ 
γικές επιδέσεις (άμεσες επιδέσεις τραυμάτων, συγκολλη¬ 
τικές ταινίες, προστατευτικά επιθεμάτων κ,λπ.) και είδη 
υγιεινής (προφυλακπκά, κολπικά και τραχηλικά διαφράγματα, 
συσκευές εβχ κΛπ.). 

- Συσκευές, όργανα ή μηχανήματα ιατρικά, προοριζόμενα 
για διαγνωστική ή θεραπευτική χρήση. 

ια) Καλλυντικά προϊόντα. Καλλυντικό, κατά την έννοια 
του παρόντος νόμου είναι οποιαδήποτε ουσία ή παρασκεύα¬ 
σμα που προορίζεται να έλθει σε επαφή με τα επιφανειακά 
μέρη του σώματος (επιδερμίδα, τριχωτό μέρος, νύχια, χείλη 
και εξωτερικά γεννητικά όργανα) ή με τα δόντια και το 
βλεννογόνο της στοματικής κοιλότητας με αποκλειστικό ή 
κύριο σκοπό τον καθαρισμό, αρωματισμό και την προστασία 
για τη διατήρηση αυτών σε καλή κατάσταση, τη μεταβολή 
της εμφάνισής της ή τη διόρθωση των σωματικών οσμών. 

ιβ) Προϊόντα ειδικής διατροφής, συμπληρώματα διατροφής, 
επικουρικά του αδυνατίσματος, κ.λπ.. 

ιγ) Υγρά διαλύματα περιτοναϊκής διύλισης ή αιμοδιύλισης. 

ιδ) Ιαματικά ύδατα και απωθητικά του καπνίσματος. 

ιε) Φαρμακούχες ζωοτροφές, προσθετικά ζωοτροφών. 

ιστ) Απολυμαντικά, αντισηπτικά και αποσμητικά χώρου. 

ιζ) Παρασιτοκτόνο φάρμακα, όπως αυτά ορίζονται από 
πς κείμενες διατάξεις. 

3. Η ποιοτική και ποσοτική σύνθεση των προϊόντων των 
περ. ισΤ και ιζ της παρ. 2 ελέγχονται από πς υπάρχουσες 
ήδη αρχές, υπηρεσίες και εργαστήρια, των αρμοδιοτήτων 
του Ε.Ο.Φ. περιοριζομένων μόνο στον έλεγχο της ωφελι¬ 
μότητας ή βλαπτικότητας των προϊόντων αυτών για τη 
δημόσια υγεία, επιφυλασσομένων των διατάξεων περί ε¬ 
γκρίσεων και ελέγχου κυκλοφορίας των γεωργικών φαρμά¬ 
κων. 

Για τα κτηνιατρικά προϊόντα του παρόντος άρθρου, ο 
Ε.Ο.Φ. αυτεπαγγέλτως ή κατόπιν εντολών του Υπουργείου 
Γεωργίας, διενεργεί με τα όργανά του επιθεωρήσεις και 
δειγματοληψίες, επικουρούμενος στα έργα του από πς κατά 
τόπους υπηρεσίες του Υπουργείου Γεωργίας. 

Με κοινή απόφαση των Υπουργών Γεωργίας και Υγείας, 
Πρόνοιας και Κοινωνικών Ασφαλίσεων, που δημοσιεύεται 
στην Εφημερίδα της Κυβερνήσεως, μπορεί να καθορίζονται 


οι διαδικασίες και άλλες λεπτομέρειες εκπροσώπησης της 
χώρας μας σπς ευρωπαϊκές κοινότητες όσον αφορά τα 
κτηνιατρικά φάρμακα. 

4. Τα παραπάνω είδη υπάγονται στην αρμοδιότητα του 
Ε.Ο.Φ. είτε παράγονται είτε εισάγονται στην Ελλάδα ως 
πρώτες ύλες, ημιέτοιμα ή έτοιμα προϊόντα, είτε διακινούνται 
με οποιονδήποτε τρόπο, εντός ή εκτός των ορίων της 
Ελληνικής Επικράτειας, και ανεξάρτητα αν προορίζονται για 
εσωτερική κατανάλωση ή εξαγωγή. 

5. Με απόφαση του Υπουργού Υγείας, Πρόνοιας και 
Κοινωνικών ασφαλίσεων,ύστερα από σύμφωνη γνώμη του 
διοικητικού συμβουλίου του Ε.Ο.Φ. καθορίζονται οι όροι και 
οι προϋποθέσεις, που αφορούν την κυκλοφορία των ανωτέρω 
προϊόντων. 

Με απόφαση του Υπουργού Γεωργίας, ύστερα από σύμ¬ 
φωνη γνώμη του διοικητικού συμβουλίου του Ε.Ο.Φ. καθο¬ 
ρίζονται οι όροι και οι προϋποθέσεις, που αφορούν την 
κυκλοφορία των κτηνιατρικών φαρμακευτικών προϊόντων 
γενικά. 

6. Με προεδρικά διατάγματα, που εκδίδονται ύστερα από 
πρόταση του Υπουργού Υγείας, Πρόνοιας και Κοινωνικών 
ασφαλίσεων και του συναρμόδιου κάθε φορά υπουργού, 
επεκτείνονται οι αρμοδιότητες του Ε.Ο.Φ. του άρθρου 3 
του ν. 1316/1983 και σε άλλα συναφή προϊόντα. 

Άρθρο 2 

Σύνθεση του διοικητικού συμβουλίου 

Οι παράγραφοι 1 και 2 του άρθρου 5 του ν. 1316/1983 
αντικαθίστανται ως ακολούθως: 

"1.0 Ε.Ο.Φ. διοικείται από 13μελές διοικητικό συμβούλιο, 
το οποίο διορίζεται από τον Υπουργό Υγείας, Πρόνοιας 
και Κοινωνικών Ασφαλίσεων και συγκροτείται από επιστή¬ 
μονες σχετικούς με το αντικείμενο του Ε.Ο.Φ.. Στη σύνθεσή 
του συμμετέχουν φαρμακοποιοί, γιατροί (φαρμακολόγοι, το- 
ξικολόγοι και κλινικοί με ειδικές γνώσεις στο φάρμακο και 
τη θεραπεία) οδοντίατρος, χημικός, βιολόγος, ή βιοχημικός, 
κτηνίατρος, οικονομολόγος, καθώς και ένας διευθυντής του 
Ελεγκτικού Συνεδρίου και ένας πάρεδρος του Νομικού 
Συμβουλίου του Κράτους, που υποδεικνύονται από τον 
πρόεδρο του οικείου σώματος. 

Οι κτηνίατροι, που συμμετέχουν στο διοικητικό συμβούλιο 
του Ε.Ο.Φ. διορίζονται, παύονται ή αντικαθίστανται με α¬ 
πόφαση του Υπουργού Γεωργίας. 

Από τα 13 μέλη, οι τρεις υποδεικνύονται από τον Πα¬ 
νελλήνιο Ιατρικό Σύλλογο, Πανελλήνια Οδοντιατρική Ομο¬ 
σπονδία και Πανελλήνιο Φαρμακευτικό σύλλογο, ένας από 
κάθε σύλλογο και από πς ειδικότητες που αναφέρονται 
ανωτέρω. 

2.α) Ο πρόεδρος και οι αντιπρόεδροι (Α' και Β) ορίζονται 
με απόφαση του Υ πουργικού Συμβουλίου μεταξύ των μελών 
του διοικητικού συμβουλίου. Με την ίδια απόφαση καθορί¬ 
ζονται και α αποζημιώσεις τους. 

β) Η θητεία των μελών του υφιστάμενου διοικητικού 
συμβουλίου Ε.Ο.Φ. λήγει τρεις μήνες μετά τη δημοσίευση 
του παρόντος νόμου." 

Άρθρο 3 

Επιτροπές και συμβούλια 

Το άρθρο 8 του ν.1316/1983 αντικαθίσταται ως ακολούθως: 

"1. Στα πλαίσια του Ε.Ο.Φ. λειτουργούν οι εξής επιτροπές 
και συμβούλια: 

α. Το Επιστημονικό Συμβούλιο Εγκρίσεων (Ε.Σ.Ε.). 
β. Η Επιτροπή Εθνικού Συνταγολογίου (Ε.Ε.Σ.). 
γ. Η Επιτροπή Ελληνικής Φαρμακοποιίας (Ε.Ε.Φ.) και 
δ. Η Επιτροπή Φαρμακοεπαγρύπνησης (Ε.ΦΑΡ.) 

2. Οι επιτροπές αυτές και το Επιστημονικό Συμβούλιο 
Εγκρίσεων συγκροτούνται και στελεχώνονται με απόφαση 
του Υπουργού Υγείας, Πρόνοιας και Κοινωνικών Ασφαλίσεων 
και, εφ' όσον πρόκειται γιρ κτηνιατρικά φάρμακα, με απόφαση 
του Υπουργού Γεωργίας, ύστερα από πρόταση του διοικη¬ 
τικού συμβουλίου του Ε.Ο.Φ., από μέλη του του διοικητικού 
συμβουλίου ή υπαλλήλους του Ε.Ο.Φ. ή άλλους επιστήμονες 
με ειδικές γνώσεις και εμπειρία στον αντίστοιχο τομέα. Με 
την ίδια απόφαση καθορίζονται η θητεία των μελών, ως και 
κάθε άλλη λεπτομέρεια σχετιζόμενη με την εύριΛμη λει¬ 
τουργία τους Η αποζημίωση των μελών ορίζεται σύμφωνα 
μέ τις κείμενες διατάξεις. 

Όλα τα μέλη παύονται και αντικαθίστανται με τη διαδικασία 
του διορισμού τους. 

Οι αρμοδιότητες και ο τρόπος λειτουργίας των ανωτέρω, 
Συμβουλίου και Επιτροπών, καθορίζονται ως εξής: 

Α.Επιστημονικό Συμβούλιο Εγκρίσεων (Ε.Σ.Ε.) 
α. Το Ε.Σ.Ε. γνωμοδοτεί αιτιολογημένα για την έγκριση, 
απόρριψη,τροποποίηση,ανανέωση,αναστολή ή ανάκληση των 
αδειών κυκλοφορίας όλων των ειδών του άρθρου 1 του 
παρόντος νόμου, για τα οποία απαιτείται, σύμφωνα με το 
νόμο, άδε,α κυκλοφορίας, που χορηγείται από τον Ε.Ο.Φ. 

β. Το Ε.Σ.Ε. χωρίζεται σε τμήματα με σύνθεση ανάλογη 
προς το αντίστοιχο αντικείμενο. Κάθε τμήμα αποτελείται 
από επτά (7) μέλη. 

γ. Ως εισηγητές σε κάθε τμήμα του Ε.Σ.Ε. ορίζονται 
επιστήμονες απολύτως ειδικοί με το προς εξέταση θέμα. 
Οι εισηγητές ορίζονται από τον πρόεδρο του αρμόδιου 
τμήματος του Ε.Σ.Ε. ή από τους προϊσταμένους των διευ¬ 
θύνσεων,από κατάλογο που συντάσσεται από την ολομέλεια 
του τμήματος και εγκρίνεται από το διοικητικό συμβούλιο 
του Ε.Ο.Φ.. Ο εισηγητής μπορεί να συμμετέχει προσκαλού¬ 
μενος από το Ε.Σ.Ε. στη συζήτηση του θέματος, που έχει 
εισηγηθει χωρίς ψήφο. 

ς Γ. πρόεδρός του Δ.Σ. του Ε.Ο.Φ. μετά τη γνωμοδότηση 
:ου Ε.Σ.Ε αποφασίζει για την έγκριση, απόρριψη, τροπο¬ 
ποίηση, ανανέωση αναστολή ή ανάκληση των αδειών κυ¬ 
κλοφορίας, αν συμφωνεί, διαφορετικά παραπέμπει το θέμα 
στο Ανώτατο Επιστημονικό Συμβούλιο (Α.Ε.ΣΥ), η απόφαση 
του οποίου είναι αμετάκλητη. 

ε. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, μετά πρόταση του Δ.Σ. του Ε.Ο.Φ., 
συγκροτούνται και στελεχώνονται τα τμήματα του Ε.Σ.Ε. 
και ρυθμίζεται ο τρόπος λειτουργίας τους. 

Β. Επιτροπή Εθνικού Συνταγολογίου (Ε.Ε.Σ.) 

Η Επιτροπή αυτή έχει την ευθύνη της σύνταξης και της 
συνεχούς ενημέρωσης του Εθνικού Συνταγολογίου και της 
πρότασης των αναγκαίων μέτρων για τη σωστή εφαρμογή 
του. Ειδικότερα στα καθήκοντα και σπς αρμοδιότητές της 
είναι να αποφαίνεται: 

α. Για τις ουσίες ή τους συνδυασμούς ουσιών που έχουν 
αποδεδειγμένη και αναμφισβήτητη θεραπευτική αποτελε- 
σματικότητα και κρίνονται απαραίτητες για την προάσπιση 
και προαγωγή της δημόσιας υγείας. 

β. Για τη φαρμακοτεχνική μορφή κάθε ουσίας ή συνδυασμού 
ουσιών, που υπάγονται στην πιο πάνω κατηγορία,την πε¬ 
ριεκτικότητα, τη συσκευασία που εξυπηρετεί, το θεραπευτικό 
σκοπό, τη δοσολογία, τις ενδείξεις, τις αντενδείξεις και 


ανεπιθύμητες ενέργειες, καθώς και την κοινόχρηστη ονο¬ 
μασία, με την οποία αυτές θα είναι γνωστές. 

Αντίστοιχη επιτροπή συγκροτείται και λειτουργεί για τα 
κτηνιατρικά φάρμακα. 

Γ. Επιτροπή Ελληνικής Φαρμακοποιίας (Ε.Ε.Φ.) 

Έχει την ευθύνη και την αρμοδιότητα της έκδοσης και 
ενημέρωσης της Ελληνικής Φαρμακοποιίας και των συμπλη¬ 
ρωμάτων της. 

Δ. Επιτροπή Φαρμακοεπαγρύπνησης (Ε.ΦΑΡ.) 

α. Έχει την ευθύνη και αρμοδιότητα για τη συλλογή, 
επεξεργασία, αξιολόγηση και καταχώριση όλων των στοι¬ 
χειών και πληροφοριών που αφορούν αντενδείξεις, ανεπι¬ 
θύμητες ενέργειες, προφυλάξεις και αλληλεπιδράσεις φαρ¬ 
μακευτικών ουσιών ή συνδυασμού αυτών. Τα στοιχεία αυτά 
συγκεντρώνει από οποιαδήποτε έγκυρη και αρμόδια πηγή, 
ελληνική ή ξένη και εισηγείται στο Δ.Σ. του Ε.Ο.Φ., τα 
γενικά και ειδικά μέτρα που πρέπει να παίρνονται κάθε 
φορά για την προστασία της δημόσιας υγείας. 

β. Η επιτροπή λειτουργεί σε δύο τμήματα, για φάρμακα 
ανθρώπινης και κτηνιατρικής χρήσης. 

γ. Η επιτροπή ανεπιθύμητων ενεργειών του ν. 1316/1983 
καταρ γείται. 

3. Το Επιστημονικό Συμβούλιο του άρθρου 8 του ν.ΐίΐθ/ 
1983 καταργείται και οι αρμοδιότητές του μεταβιβάζονται 
στο Ανώτατο Επιστημονικό Συμβούλιο." 

Άρθρο 4 

Ανώτατο Επιστημονικό Συμβούλιο 

1. Ιδρύεται Ανώτατο Επιστημονικό Συμβούλιο (Α.Ε.ΣΥ.), 
το οποίο αποτελεί το ανώτατο επιστημονικό, γνωμοδοτικό 
όργανο του Κράτους για τα αντικείμενα τα περιγραφόμενα 
στο άρθρο 1 του παρόντος νόμου. 

2. Έργο του Α.Ε.ΣΥ. είναι η επιστημονική μελέτη, η 
έρευνα και η επεξεργασία των ανωτέρω θεμάτων, για τα 
οποία γνωμοδοτεί και εισηγείται στον Υπουργό Υγείας, 
Πρόνοιας και Κοινωνικών Ασφαλίσεων και, εφ' όσον πρό¬ 
κειται για κτηνιατρικά, στον Υπουργό Γεωργίας κατόπιν 
προσκλήσεως ή και αυτεπαγγέλτως. Αποφαίνεται ωσαύτως 
σε δεύτερη και τελική κρίση για οποιαδήποτε αμφισβήτηση 
επιστημονικής φύσης πρσκύψει κατά την πρωτοβάθμια κρίση 
άλλων οργάνων και ειδικότερα του Ε.Ο.Φ., του Ανώτατου 
Συμβουλίου Γεωργικών Φαρμάκων (Α.ΣΥ.ΓΕ.Φ.) σε ό,τι α¬ 
φορά μόνο τη δημόσια υγεία, α αποφάσεις του δε επί των 
ενστάσεων αυτών είναι αμετάκλητες. Με προεδρικά δια¬ 
τάγματα, που εκ δίδονται μετά γνώμη του Υπουργού Υγείας, 
Πρόνοιας και Κοινωνικών Ασφαλίσεων και μετά γνώμη της 
ολομέλειας των τακτικών μελών του Α.Ε.ΣΥ., μπορεί να 
ανατίθενται και άλλες, πλην των ανωτέρω, αρμοδιότητες. 

3. Το Α.Ε.ΣΥ. συγκροτείται από δεκαπέντε (15) τακτικά 
μέλη, καθηγητές (Α' βαθμίδας) των Α.Ε.Ι. της χώρας, ανα¬ 
λόγιών ειδικοτήτων με τα αντικείμενα και τις αρμοδιότητές 
του, μεταξύ των οποίων απαραίτητη θεωρείται η συμμετοχή 
φαρμακολόγου, τοξικολόγου, φαρμακοποιού (φαρμακευτικής 
χημείας ή φαρμακευτικής τεχνολογίας), βιολόγου ή βιοχη¬ 
μικού, κτηνιάτρου και Κλινικών (Παθολογίας, Παιδιατρικής, 
θεραπευτικής, Ψυχιατρικής). Το Α.Ε.ΣΥ είναι δυνατό να 
πλαισιώνεται και από πρόσεδρα μέλη, από καθηγητές και 
άλλων βαθμιδών ή άλλους επιστήμονες κύρους. Ο αριθμός 
και α ειδικότητες των προσέδρων μελών ορίζονται με 
απόφαση του Υπουργού Υγείας, Πρόνοιας και Κοινωνικών 
Ασφαλίσεων, μετά πρόταση της ολομέλειας των τακτικών 
μελών του Α.Ε.ΣΥ.. 

4. Τα μέλη του Α.Ε.ΣΥ. διορίζονται από τον Υπουργό 
Υγείας, Πρόνοιας και Κοινωνικών Ασφαλίσεων, η θητεία 
τους δε είναι τριετής. Ο πρόεδρος και ο γενικός γραμματέας 
του Συμβουλίου διορίζονται επίσης με απόφαση του Υπουρ¬ 
γού Υγείας, Πρόνοιας και Κοινωνικών Ασφαλίσεων, μετά 
πρόταση της ολομέλειας των τακτικών μελών του Α.Ε.ΣΥ.. 
Αντικατάσταση μελών του Α.Ε.ΣΥ. γίνεται με απόφαση του 
Υπουργού Υγείας, Πρόνοιας και Κοινωνικών Ασφαλίσεων, 
μετά πρόταση των τακτικών μελών του Α.Ε.ΣΥ., η θητεία 
δε των νέων μελών λήγει στο χρόνο που θα έληγε η θητεία 
αυτών που αντικατέστησαν. Μέλη που έληξε η θητεία τους 
εξακολουθούν να ασκούν τα καθήκοντά τους, μέχρι τη 
νόμιμη αναπλήρωσή τους. Η αποζημίωση των μελών του 
Συμβουλίου καθορίζεται με κοινή απόφαση των Υπουργών 
Οικονομικών και Υγείας,Πρόνοιας και Κοινωνικών Ασφαλί¬ 
σεων. 

5. Με προεδρικά διατάγματα, που εκδίδονται μετά πρόταση 
του Υπουργού Υγείας, Πρόνοιας και Κοινωνικών Ασφαλί¬ 
σεων, καθορίζονται α λεπτομέρειες της συγκροτήσεως και 
της συνθέσεως του Συμβουλίου, οι αρμοδιότητες, τα τμή¬ 
ματα. η διοικητική διάρθρωση, ο τρόπος λειτουργίας, καθώς 
και ο,τιδήποτε άλλο αφορά την εύρυθμη και αποδοτική 
λειτουργία του Συμβουλίου αυτού. 

Άρθρο 5 
Νομική υπηρεσία 

Το άρθρο 10 του ν. 1316/1983 αντικαθίσταται ως ακο¬ 
λούθως: 

"Αρθρο 10 
Νομική υπηρεσία 

Τη νομική υπηρεσία του Ε.Ο.Φ. αποτελούν τρεις (3) 
δικηγόροι με έμμισθη εντολή, εκ των οποίων ο ένας είναι 
διορισμένος υποχρεωτικά στον Άρειο Πάγο. Ο διορισμός 
τους γίνεται σύμφωνα με το ν. 1649/1986, όπως αυτός ισχύει 
σήμερα. Η πάγια αντιμισθία τους καθορίζεται με κοινή 
απόφαση των Υπουργών Οικονομικών και Υγείας, Πρόνοιας 
και Κοινωνικών Ασφαλίσεων. 

Ο Ε.Ο.Φ. δΰναται σε εξαιρετικές περιπτώσεις να αναθέτει 
κατόπιν αποφάσεως του Δ.Σ. του Ε.Ο.Φ., τη διεκπεραίωση 
υποθέσεων και σε άλλους δικηγόρους, ως επίσης και να 
ζητά γνωμοδοτήσεις επί διαφόρων ιδιαίτερης σπουδαιότη- 
τας, θεμάτων. Η αμοιβή στις περιπτώσεις αυτές ορίζεται 
με βάση τις διατάξεις του κώδικα περί δικηγόρων.* 

Άρθρο 6 

Οικονομικές ρυθμίσεις 

1. Η παρ. 4 του άρθρου 3 του ν. 1316/1983 αντικαθίσταται 
ως εξής: 

*4. Ο Ε.Ο.Φ. με απόφαση του διοικητικού του συμβουλίου, 
ύστερα από έγκριση του Υπουργού Υγείας, Πρόνοιας και 
Κοινωνικών Ασφαλίσεων, δύναται να εκποιεί το μερίδιό του 
στις εμποροβιομηχανικές του μονάδες. Με απόφαση των 
Υπουργών Εθνικής Οικονομίας, Οικονομικών και Υγείας, 
Πρόνοιας και Κοινωνικών Ασφαλίσεων καθορίζονται οι όροι, 
οι προϋποθέσεις, ο τρόπος και η διαδικασία της εκποίησης 
αυτής." 

2. Η παράγραφος 14 του άρθρου 36 του ν.175θ/1988 
(ΦΕΚ 50 Α'), που προστέθηκε με την αριθ. Α3Β/οικ. 15448/2- 
10-89(ΦΕΚ 738Β) κοινή υπουργική απόφαση, η οποία κυ¬ 
ρώθηκε με το άρθρο 11 του ν.1881/1990 (ΦΕΚ 42 Α'), 
αντικαθίσταται ως ακολούθως: 


Ό Ε.Ο.Φ. δύναται επίσης να επιχορηγεί προγράμματα 
υπηρεσιών του Υπουργείου Υγείας, Πρόνοιας και Κοινωνικών 
Ασφαλίσεων, καθώς επίσης και νομικών προσώπων του 
δημόσιου τομέα, όπως αυτός προσδιορίζεται από τις κεί¬ 
μενες διατάξεις, που εποπτεύονται από το Κράτος, για την 
αντιμετώπιση δαπανών πάσης φύσεως που απαιτούνται, 
μετά πρόταση των Υπουργών Οικονομικών και Υγείας, 
Πρόνοιας και Κοινωνικών Ασφαλίσεων. 

Η επιχορήγηση αυτή απαλλάσσεται από κάθε φόρο, τέλος 
και οποιαδήποτε άλλη επιβάρυνση υπέρ του Δημοσίου ή 
τρίτων.* 

3. Το άρθρο 5 του ν. 1821/1988, με το οποίο ανπκατα- 
στάθηκε η παρ. 1 του άρθρου 36 του ν.1759/1988,αντικα¬ 
θίσταται ως εξής: 

"Επίσης, μετά από πρόταση των Υπουργών Οικονομικών 
και Υγείας, Πρόνοιας και Κοινωνικών Ασφαλίσεων, επιχο¬ 
ρηγεί κρατικά νοσηλευτικά ιδρύματα ή άλλα νομικά πρόσωπα 
του δημόσιου τομέα, όπως αυτός προσδιορίζεται από τις 
κείμενες διατάξεις, αλλά στα πλαίσια των αρμοδιοτήτων 
του Υπουργείου Υγείας, Πρόνοιας και Κοινωνικών Ασφαλί¬ 
σεων, για την αντιμετώπιση δαπανών πάσης φύσης που 
απαιτούνται για να διεξάγουν έρευνες που αποβλέπουν 
σιην ανάπτυξη νέων ή την αξιολόγηση ή τη βελτίωση των 
προϊόντων του άρθρου 1 του παρόντος νόμου και σιην 
εξυπηρέτηση της δημόσιας υγείας ή κοινωνικών αναγκών 
γενικότερα. 

Η επιχορήγηση αυτή απαλλάσσεται από κάθε φόρο, τέλος 
και οποιαδήποτε άλλη επιβάρυνση υπέρ του Δημοσίου ή 
τρίτων.* 

4. Τα τέλη τα προβλεπόμενα στα εδάφια β' και ε' της 
παραγρ.1 του άρθρου 11 του ν. 1316/1983 αναπροσαρμό¬ 
ζονται με κοινή απόφαση των Υπουργών Εθνικής Οικονομίας 
και Υγείας, Πρόνοιας και Κοινωνικών Ασφαλίσεων, κατόπιν 
προτάσεως του διοκητικού συμβουλίου του Ε.Ο.Φ.. 

5. Η παρ. 2 του άρθρου 12 του ν.1316/1983, όπως 
αντικαταστάθηκε με την παρ. 7 του άρθρου 24 του ν.1579/ 
1985 και το εδάφ. α' της ίδιας παραγράφου, που προστέθηκε 
με την παρ. 5 του άρθρου 36 του ν.1759/1988, αντικαθί¬ 
στανται ως ακολούθως: 

"2.α Οι δαπάνες του Ε.Ο.Φ., αν δεν ορίζεται διαφορετικά 
στο νόμο αυτόν, πραγματοποιούνται σύμφωνα με τις δια¬ 
τάξεις του ν.δ 496/1974, όπως τροποποιήθηκε και συμπλη¬ 
ρώθηκε μεταγενέστερα με τη νομοθεσία περί τρόπου ενέρ¬ 
γειας προμηθειών, μισθώσεων και εκμισθώσεων εν γένει, 
αγορών ή εκποιήσεως ακινήτων, εκποιήσεως κινητών πραγ¬ 
μάτων, εκτελέσεως εργασιών, ως και τη νομοθεσία εκτε- 
λέσεως δημόσιων έργων. 

Ο Ε.Ο.Φ. μπορεί, μετά προηγούμενη έγκριση των Υπουρ¬ 
γών Οικονομικών και Υγείας, Πρόνοιας και Κοινωνικών 
Ασφαλίσεων και κατά παρέκκλιση των κείμενων διατάξεων,να 
πραγματοποιεί δαπάνες και για πάσης φύσης έξοδα συνε¬ 
δρίων, φιλοξενίας προσώπων και γενικά εκδηλώσεων που 
προάγουν και εξυπηρετούν τους σκοπούς και την αποστολή 
του. Επίσης ο Ε.Ο.Φ. δύναται μετά προηγούμενη έγκριση 
των Υπουργών Οικονομικών και Υγείας, Πρόνοιας και Κοι¬ 
νωνικών Ασφαλίσεων να επιχορηγεί νομικά πρόσωπα του 
δημόσιου τομέα, όπως αυτός ορίζεται από τις κείμενες 
διατάξεις, αλλά στα πλαίσια των αρμοδιοτήτων του Υπουρ¬ 
γείου Υγείας, Πρόνοιας και Κοινωνικών Ασφαλίσεων, ως 
και επιστημονικές εταιρείες, οργανώσεις, σωματεία ή συλ¬ 
λόγους για έξοδα συνεδρίων και γενικά εκδηλώσεων, που 
αποβλέπουν στην προαγωγή, βελτίωση και εξυπηρέτηση 

της δημόσιας υγείας ή εξυπηρετούν κοινωνικές ανάγκες 
γενικότερα. Η επιχορήγηση απαλλάσσεται από κάθε φόρο, 
τέλος και οποιαδήποτε άλλη επιβάρυνση υπέρ Δημοσίου ή 
τρίτων. Οι δαπάνες του Ε.Ο.Φ. υπόκεινται στον προληπτικό 
έλεγχο του Ελεγκτικού Συνεδρίου. 

6. Η παρ. 3 του άρθρου 4 του ν. 1316/1983 καθώς και 
κάθε άλλη διάταξη σχετική με την είσπραξη των εσόδων 
του Ε.Ο.Φ. αντικαθίσταται ως εξής: 

"3. Τα πόσης φύσεως έσοδα του Ε.Ο.Φ., συμπεριλαμβα¬ 
νομένων και αυτών που δεν έχουν εισπραχθεί, όπως προ- 
βλέπονται από τις οικείες διατάξεις, εισπράττονται ως έσοδα 
του Δημοσίου και θα εμφανίζονται στον τακτικό προϋπο¬ 
λογισμό με ίδιο κωδικό αριθμό εσόδου, στο όνομα και γκι 
λογαριασμό του Ε.Ο.Φ.. Τα έσοδα αυτά θα αποδίδονται 
στον Ε.Ο.Φ. μέσω του προϋπολογισμού του Υπουργείου 
Υγείας, Πρόνοιας και Κοινωνικών Ασφαλίσεων με την εγ¬ 
γραφή, κατ' έτος, ισόποσης σχετικής πίστωσης. Το προϊόν 
της αποδόσεως κατατίθεται στον ήδη υπάρχοντα ειδικό 
λογαριασμό ταμειακής διαχειρίσεως του Ε.Ο.Φ. στην Τρά¬ 
πεζα Ελλάδος. 

Με κοινή απόφαση του Υπουργού Οικονομικών και Υ¬ 
πουργού Υγείας, Πρόνοιας και Κοινωνικών Ασφαλίσεων, 
ύστερα από πρόταση του Δ.Σ. του Ε.Ο.Φ., καθορίζεται κάθε 
αναγκαία λεπτομέρεια εφαρμογής των ανωτέρω, καθώς και 
το ποσοστό που θα παρακρατείται από τα έσοδα αυτά υπέρ 
του Δημοσίου, το οποίο δεν μπορεί να είναι μικρότερο του 
ισχύοντος κάθε φορά ποσοστού παρακράτησης στην εί¬ 
σπραξη εσόδων Ν.Π.Δ.Δ.. 

Η ισχύς του άρθρου αυτού αρχίζει από την πρώτη του 
τρίτου μήνα από τη δημοσίευση του νόμου στην Εφημερίδα 
της Κυβερνήσεως. 

7. Η δεύτερη περίπτωση του εδαφίου 6 της πρώτης 
παραγράφου του άρθρου 24 του ν. 1579/1985, με το οποίο 
τροποποιήθηκαν οι διατάξεις του ν. 1316/1983, αντικαθί¬ 
σταται ως εξής: 

'Οι καταστάσεις είναι μηνιαίες και καταχωρίζονται σ' αυτές 
τα τιμολόγια που έχουν εκδοθεί και η συνολική αξία των 
προϊόντων που περιλαμβάνονται σ' αυτά και που υπόκεινται 
στις παραπάνω εισφορές. Οι εισφορές αυτές, που περι¬ 
λαμβάνονται στις ανωτέρω καταστάσεις, καταβάλλονται στην 
αρμόδια δημόσια οικονομική υπηρεσία το αργότερο μέχρι 
την τελευταία εργάσιμη ημέρα του τρίτου μήνα, από το 
μήνα, που αφορούν τα τιμολόγια, ο οποίος θεωρείται ως 
πρώτος μήνας. Αντίγραφο της μηνιαίας αυτής κατάστασης 
μαζί με το αποδεικτικό είσπραξης της Δ.Ο.Υ. υποβάλλεται 
στον Ε.Ο.Φ.. 

8. Με απόφαση των Υπουργών Οικονομικών και Υγείας, 
Πρόνοιας και Κοινωνικών Ασφαλίσεων, μετά πρόταση του 
Δ.Σ. του Ε.Ο.Φ. καθορίζεται η αμοιβή των μελών του Δ.Σ. 
του Ε.Ο.Φ., τρίτων εμπειρογνωμόνων και των υπηρεσιακών 
παραγόντων του Ε.Ο.Φ. που μετέχουν στην αξιολόγηση 
φαρμακευτικών προϊόντων, όταν η Ελλάδα αναλαμβάνει 
τέτοια καθήκοντα ως 'εισηγήτρια χώρα" ή όταν τους ανα¬ 
τίθεται εισήγηση επί γενικού θέματος σε κοινοτικό επίπεδο 
ή γενικότερα όταν αναλαμβάνουν ως εισηγητές επί παντός 
θέματος αρμοδιότητος του Ε.Ο.Φ.. 

9. Στους υπαλλήλους του Ε.Ο.Φ. που μετακινούνται εκτός 
έδρας, πλην των νομών Αττικής και Βοιωτίας, για εκτέλεση 
επιθεωρήσεων, δειγματοληψιών ή άλλων υπηρεσιακών ε¬ 
λέγχων, καταβάλλεται ημερήσια αποζημίωση, οριζόμενη σε 
ποσοστό 30% επί του βασικού μισθού του κλιμακίου 10 του 
ν. 1505/1984. Η ημερήσια αυτή αποζημίωση παρέχεται για 


κάθε διανυκτέρευση εκτός έδρας. Για την ημέρα της επι¬ 
στροφής στην έδρα καταβάλλεται το ήμισυ της ημερήσιας 
αυτής αποζημίωσης. Στην περίπτωση της αυθημερόν επι¬ 
στροφής στην έδρα καταβάλλεται το τρίτον της ανωτέρω 
αποζημίωσης. Κατά τα λοιπά ισχύει το ν.δ. 65/1973, όπως 
τούτο τροποποιήθηκε και συμπληρώθηκε μεταγενέστερα. 

10. Στους υπαλλήλους του Ε.Ο.Φ. καταβάλλεται αποζη¬ 
μίωση για δικαιώματα εκτελέσεως χημικών και διοικητικών 
διεργασιών, για τη διεκπεραίωση του εκτελωνισμού των 
προϊόντων αρμοδιότητος Ε.Ο.Φ.. 

Η καταβολή θα γίνει με τον ίδιο τρόπο που μέχρι σήμερα 
ισχύει για τους αντίστοιχους υπαλλήλους του Γ.Χ.Κ. και 
των Τελωνειακών Υπηρεσιών. 

Άρθρο 7 

Ίδρυση και οργάνωση Ινστιτούτου 
Φαρμακευτικής Έρευνας και Τεχνολογίας 

1. Ιδρύεται με το νόμο αυτόν στα πλαίσια των δραστη¬ 
ριοτήτων του Ε.Ο.Φ. Ινστιτούτο Φαρμακευτικής Έρευνας 
και Τεχνολογίας", η εποπτεία και ο έλεγχος του οποίου 
ανήκουν στο κράτος και ασκούνται μέσω του Δ.Σ. του 

Ε.Ο.Φ.. 

2. Το Ινστιτούτο Φαρμακευτικής Έρευνας και Τεχνολο 
γίας', που στο εξής αποκαλείται Ι.Φ.Ε.Τ., λειτουργεί ως 
νομικό πρόσωπο ιδιωτικού δικαίου. Το διοικητικό συμβούλιο 
συγκροτείται με απόφαση του Υπουργού Υγείας, Πρόνοιας 
και Κοινωνικών Ασφαλίσεων και αποτελείται από επτά (7) 
επιστήμονες κύρους στο χώρο του φαρμάκου, που υποδει¬ 
κνύονται από το Δ.Σ. του Ε.Ο.Φ., καθώς και έναν πάρεδρο 
του Νομικού Συμβουλίου του Κράτους και ένα διευθυντή 
του Ελεγκτικού Συνεδρίου, που υποδεικνύονται από τους 
προέδρους των οικείων Σωμάτων. Με την ίδια απόφαση 
ορίζονται ο πρόεδρος και ο διευθύνων σύμβουλος, ως και 
κάθε άλλη λεπτομέρεια σχετιζόμενη με την εύρυθμη λει¬ 
τουργία του Ι.Φ.Ε.Τ.. Όλα τα μέλη του Δ.Σ. παύονται και 
αντικαθίστανται με τη διαδικασία του διορισμού τους. 

3. Σκοπός του Ι.Φ.Ε.Τ. είναι η υποβοήθηση και προώθηση 
του έργου του Ε.Ο.Φ. και ιδίως: 

α. η ανάπτυξη και προώθηση της έρευνας σε όλους τους 
τομείς του φαρμάκου 

β. ο ποιοτικός έλεγχος του φαρμάκου, καθώς και η 
ανάπτυξη μεθοδολογίας για δοκιμασίες τοξικότητας, βιο- 
διαθεσιμότητας, ελέγχους φαρμακοκινητικής κ.λπ.. Οι έλεγ¬ 
χοι αυτοί διενεργούνται με πρωτοβουλία του Ι.Φ.Ε.Τ. ή και 
κατόπιν αιτήσεως για λογαριασμό φαρμακευτικών βιομηχα¬ 
νικών μονάδων, για υποβοήθηση του έργου τους και την 
ποιοτική βελτίωση των προϊόντων τους. Στην τελευταία 
περίπτωση οι δαπάνες της έρευνας καθορίζονται από το 
Δ.Σ. του Ι.Φ.Ε.Τ. και καταβάλλονται από τους εξυπηρετού¬ 
μενους στο Ινστιτούτο ως πόρος αυτού 1 

γ. η ανάπτυξη και εισαγωγή τεχνολογίας, η οιασδήποτε 
φύσεως ερευνητική εργασία και η εκπόνηση στατιστικών 
ερευνών και αναλύσεων, καθώς και οικονομοτεχνικών με¬ 
λετών, που αφορούν γενικά την κυκλοφορία των προϊόντων 
αρμοδιότητας Ε.Ο.Φ. 1 

δ. η μετεκπαίδευση γιατρών, φαρμακοποιών, κτηνιάτρων, 
χημικών, βιολόγων και άλλων συναφών επιστημόνων στην 
επιστήμη του φαρμάκου, με τη χορήγηση υποτροφιών, διορ¬ 
γάνωση επιμορφωτικών σεμιναρίων, μαθημάτων και ερευ¬ 
νητικών προγραμμάτων 

ε. η παραγωγή, εισαγωγή, εξαγωγή, εμπορία και γενικά 
η διακίνηση ειδών του άρθρου 1 του παρόντος νόμου, εφ' 

όσον δεν υπάρχει δυνατότητα διαφορετικής κάλυψης της 
αγοράς από εξακριβωμένο έλεγχο της αναγκαιότητας και 
της ωφελιμότητας του προϊόντος για την προάσπιση και 
προαγωγή της δημόσιας υγείας. 

4. α. Η Εθνική Φαρμακοβιομηχανία Α.Ε.' και η "Κρατική 
Φαρμακαποθήκη" των άρθρων 15 και 23, αντίστοιχα, του ν. 
1316/1983 καταργούνται τρεις μήνες μετά τη δημοσίευση 
του παρόντος νόμου και όλα τα στοιχεία του ενεργητικού 
και παθητικού των εταιρειών αυτών περιέρχονται στο 
Ι.Φ.Ε.Τ., το οποίο υποκαθίσταται αυτοδίκαια και χωρίς καμιά 
άλλη διατύπωση σε όλα γενικά τα ενοχικά και εμπράγματα 
δικαιώματα και υποχρεώσεις των εταιρειών αυτών, ως κα¬ 
θολικός διάδοχός τους. Εκκρεμείς δίκες των εταιρειών 
αυτών συνεχίζονται στο όνομα του Ι.Φ.Ε.Τ., που νομιμο¬ 
ποιείται ενεργητικά και παθητικά προς ουτό. Το Ι.Φ.Ε.Τ. με 
απόφαση του Υπουργού Υγείας, Πρόνοιας και Κοινωνικών 
Ασφαλίσεων, μπορεί να εκποιεί τα περιουσιακά του στοιχεία. 

β. Με κοινή απόφαση των Υπουργών Οικονομικών και 
Υγείας, Πρόνοιας και Κοινωνικών Ασφαλίσεων, καθορίζονται 
οι λεπτομέρειες καταγραφής των ενοχικών και εμπράγματων 
δικαιωμάτων, ως και της σχετικής σημείωσης στα βιβλία 
μεταγραφών που γίνεται ατελώς και χωρίς την καταβολή 
οποιοσδήποτε αμοιβής. 

5. Το κάθε κατηγορίας προσωπικό της Ε.Φ. και της Κ.Φ. 
τίθεται στη διάθεση του Ι.Φ.Ε.Τ., το οποίο και τελικά απο¬ 
φασίζει για τη διατήρηση ή μη αυτού, ανάλογα με τις 
ανάγκες που δημιουργούνται από τους προδιαγραφόμενους 
στόχους και προσανατολισμούς αυτού. Οι απομακρυνόμενοι 
τυγχάνουν της νόμιμης κατά περίπτωση αποζημίωσης. 

6. Με προεδρικό διάταγμα, που εκδίδεται μετά πρόταση 
των Υπουργών Προεδρίας της Κυβέρνησης, Οικονομικών 
και Υγείας, Πρόνοιας και Κοινωνικών Ασφαλίσεων, εγκρίνεται 
ο οργανισμός λειτουργίας του Ι.Φ.Ε.Τ.. 

7. Πόροι του Ι.Φ.Ε.Τ. είναι: 

α) Το ποσό που χορηγείται κάθε φορά από τον Ε.Ο.Φ., 
με απόφαση του διοικητικού συμβουλίου. Η επιχορήγηση 
αυτή δεν υπόκειται σε κανένα φόρο ή τέλος. 

β) Τα έσοδα από την οικονομική του δραστηριότητα και 
την εκποίηση περιουσιακών του στοιχείων. 

γ) Τα ποσά των δανείων. 

Η διαχείριση των πόρων του Ι.Φ.Ε.Τ. ελέγχεται απολο¬ 
γιστικά - κατασταλτικά από το Υπουργείο Υγείας, Πρόνοιας 
και Κοινωνικών Ασφαλίσεων. 

Άρθρο 8 
Τεχνική υπηρεσία 

Την τεχνική υπηρεσία του Ε.Ο.Φ. αποτελούν ένας (1) 
μηχανολόγος - ηλεκτρολόγος, διπλωματούχος Ε.Μ.Π. ή 
άλλης ισότιμης πολυτεχνειακής σχολής και δύο (2) αδειούχοι 
ηλεκτρολόγοι, εκ των οποίων ο ένας ειδικότητας ΣΤ' και 
ο άλλος Γ' ειδικότητας. Ο διορισμός γίνεται σύμφωνα με 
τις κείμενες διατάξεις περί διορισμού σε ν.π.δ.δ.. 

Άρθρο 9 

1. Στο τέλος της παρ. 1 του άρθρου 27 του ν. 1316/1983 
προστίθεται δεύτερη παράγραφος, ως ακολούθως: 

" Ι.β. Οι επιτηδευματίες, που σύμφωνα με τις διατάξεις 
της υπουργικής απόφασης Α6/11920/1987 έχουν δικαίωμα 
εισαγωγής και διάθεσης δραστικών ουσιών για την παρα¬ 
σκευή φαρμακευτικών προϊόντων, πρέπει να διαθέτουν τους 
απαιτούμενους χώρους και τον εξοπλισμό, καθώς και υ¬ 


πεύθυνο φαρμακοποιό. Η άδεια λειτουργίας, καθώς και ο 
διορισμός των υπεύθυνων των καταστημάτων αυτών, χο¬ 
ρηγείται σύμφωνα με τις διατάξεις "περί φαρμακαποθηκών". 

2. Η παράγραφος 2β του άρθρου 27 του ν. 1316/1983 
τροποποιείται ως ακολούθως: 

"β. Εξειδίκευση ή/και ικανή εμπειρία στα αντικείμενα της 
υπευθυνότητάς τους για τους υπεύθυνους εργοστασίων και 
εργαστηρίων παραγωγής ειδών των περιπτώσεων 2 (α) και 
2 (β)1 του άρθρου 1 του παρόντος νόμου." 

3. Η παράγραφος 3 του άρθρου 27 του ν. 1316/1983 
τροποποιείται ως ακολούθως: 

"3. Κάθε φυσικό ή νομικό πρόσωπο, που ασχολείται με 
παραγωγή, εμπορία και γενικά διακίνηση δραστικών ουσιών 
Υ<ά φαρμακευτικά προϊόντα, έχει υποχρέωση να τηρεί πλήρη 
στοιχεία παραλαβής, ελέγχου και διάθεσης αυτών. Υπο- 
χρεούται επίσης να ενημερώνει άμεσα τον Ε.Ο.Φ. σε ο¬ 
ποιαδήποτε περίπτωση διαπιστωθεί ακαταλληλότητα του 
προϊόντος ή λανθασμένη επισήμανση και γενικά παρέκκλιση 
από τις προδιαγραφές του προϊόντος. Οι παραβάτες υπό- 
κεινται στις κυρώσεις του άρθρου 19 του ν. δ. 96/1973. 

Επίσης κάθε βιομηχανική και εμπορική επιχείρηση φαρ¬ 
μακευτικών προϊόντων έχει υποχρέωση να τηρεί πλήρη 
στοιχεία παραλαβής, ανάλυσης και διάθεσης των δραστικών 
ουσιών κατά παρτίδα, καθώς και όμοια στοιχεία για τα έτοιμα 
προϊόντα. Τα στοιχεία αυτά είναι πάντοτε στη διάθεση του 
Ε.Ο.Φ. και οι παραβάτες υπόκεινται σπς κυρώσεις του 
άρθρου 19 του ν. δ. 96/1973. 

4. Η παράγραφος 4 του άρθρου 9 του ν.δ. 96/1973 (ΦΕΚ 
172 Α'), που προστέθηκε με την παρ. 3 του άρθρου 29 του 
ν. 1316/1983, καταργείται. 

5. Η παράγραφος 3 του άρθρου 17 του ν.δ. 96/1973, 
όπως αντικαταστάθηκε με το άρθρο 32 του ν. 1316/1983, 
αντικαθίσταται ως ακολούθως: 

"3 α) Στο Υπουργείο Εμπορίου συνιστάται 9μελής επιτροπή 
τιμών, που αποτελείται από: 

Δύο (2) εκπροσώπους του Υπουργείου Εμπορίου, εκ των 
οποίων ο ένας θα εκτελεί χρέη προέδρου και ο άλλος να 
έχει ειδικευθεί στην κοστολόγηση, οριζόμενοι από τον 
Υπουργό Εμπορίου. 

Δύο (2) εκπροσώπους του Ε.Ο.Φ., που ορίζονται από το 
διοικητικό συμβούλιο του Ε.Ο.Φ.. 

Έναν (1) εκπρόσωπο του Πανελλήνιου Φαρμακευτικού 
Συλλόγου. 

Δύο (2) εκπροσώπους των εργοδοπκών φορέων παρα¬ 
γωγής και εισαγωγής φαρμακευτικών προϊόντων. 

Εναν (1) εκπρόσωπο του Υπουργείου Υγείας, Πρόνοιας 
και Κοινωνικών Ασφαλίσεων, οριζόμενο από το Υ.Υ.Π.Κ.Α.. 

Έναν (1) εκπρόσωπο του Υπουργείου Εθνικής Οικονομίας. 

β) Η ανωτέρω επιτροπή συγκροτείται με απόφαση του 
Υπουργού Εμπορίου. Με την ίδια απόφαση ορίζονται ο 
πρόεδρος και αναπληρωτής για κάθε μέλος της επιτροπής. 
Η λειτουργία της επιτροπής καθορίζεται με κοινή απόφαση 
των Υπουργών Εμπορίου και Υγείας, Πρόνοιας και Κοινω¬ 
νικών Ασφαλίσεων. 

γ) Χρέη γραμματέα της επιτροπής εκτελεί υπάλληλος 
του Υπουργείου Εμπορίου, που ορίζεται από τον Υπουργό 
Εμπορίου. 

δ) Έργο της επιτροπής είναι η γνωμοδότηση για θέματα, 
που αφορούν τις τιμές πώλησης των προϊόντων αρμοδιό¬ 
τητας του Ε.Ο.Φ., που αναφέρονται στο άρθρο 1 β έως 
και 1 θ του παρόντος νόμου." 

Μέχρι τη συγκρότηση της ανωτέρω επιτροπής, εξακο 

λουθεί να λειτουργεί η επιτροπή τιμών που υφίσταται κατά 
την ψήφιοη του νόμου αυτού. 

6. Οι περ. γ' και δ' της παρ. 5 του άρθρου 17 του ν. δ. 
96/1973, όπως αντικαταστάθηκε με το άρθρο 32 του ν.1316/ 
1983, αντικαθίστανται ως εξής: 

'γ) Οι τιμές των φαρμάκων, που έχουν όμοια χημική 
σύνθεση (δραστικό συστατικό), δεν είναι δυνατό να υπερ¬ 
βαίνουν την τιμή του αντίστοιχου πρωτοτύπου μειωμένη 
κατά τα αναλογούντα έξοδα έρευνας 

δ) Οι τιμές όλων των αλλοδαπών φαρμάκων (παρασκευα 
ζομένων, συσκευαζομένων και εισαγομένων) καθορίζονται 
με βάση τις τιμές πώλησης στις χώρες της Ε.Ο.Κ. και τη 
χωρά προέλευσης. Με αγορανομική διάταξη καθορίζονται 
οι λεπτομέρεις του τρόπου έρευνας και επαλήθευσης". 

7. Στο τέλος του άρθρου 17 του ν. δ. 96/1973, όπως 
αντικαταστάθηκε με το άρθρο 32 του ν. 1316/1983, προ¬ 
στίθεται νέα παράγραφος με αριθμό 7, ως εξής: 

'7.α) Οι διατάξεις των περ. α και β' της παρ. 5 του 
άρθρου 17 του ν. δ. 96/1973, όπως ανακαταστάθηκε από 
το άρθρο 32 του ν. 1316/1983, δεν έχουν εφαρμογή επί 
των φαρμακευτικών προϊόντων, που χορηγούνται με από¬ 
φαση του Ε.Ο.Φ. χωρίς ιατρική συνταγή ως "μη συνταγο- 
γραφούμενα φάρμακα" (ΜΗ.ΣΥ.ΦΑ. ή Ο Τ.Ο.). Τα ΜΗ.ΣΥ.ΦΑ. 
διατίθενται αποκλειστικά από τα φαρμακεία. 

β) Οι διατάξεις του άρθρου 11 του ν. 1316/1983 έχουν 
και στην προκειμένη περίπτωση ανάλογη εφαρμογή. 

γ) Τα φαρμακευτικά προϊόντα της κατηγορίας αυτής δυ¬ 
νατοί να συνταγογραφούνται σε βιβλιάρια ασθενών οιου- 
δήποτε ασφαλιστικού φορέα. Οι ασφαλισμένοι θα συμ¬ 
μετέχουν στη λιανική τιμή πώλησης και για τα άλλα τα 
συνταγογραφούμενα φάρμακα τα μη υπαγόμενα στα ΜΗ. 
ΣΥ.ΦΑ.. 

δ) Η προβλεπόμενη συμμετοχή από το ανωτέρω εδάφιο 
δεν εφαρμόζεται για ασθενείς, που νοσηλεύονται σε νο¬ 
σοκομεία ή κλινικές, που έχουν κάλυψη ασφαλιστικού φορέα. 

8. Κατόπιν αιτήσεως ενδιαφερομένων φαρμακευτικών βιο¬ 
μηχανιών ή εργαστηρίων που βρίσκονται σε νόμιμη λειτουρ¬ 
γία από πενταετίας, επιτρέπεται η συστέγαση αυτών στον 
ίδιο βιομηχανικό χώρο, μετά προηγούμενη γνώμη του Δ.Σ. 
του Ε.Ο.Φ. και υπό την προϋπόθεση ότι καθένα απ' αυτά 
θα λειτουργεί αυτοτελώς με δικούς του υπεύθυνους παρα¬ 
γωγούς και ελέγχου ποιότητας 

Με κοινή απόφαση των Υπουργών Οικονομικών, Βιομη¬ 
χανίας, Ενέργειας και Τεχνολογίας και Υγείας, Πρόνοιας 
και Κοινωνικών Ασφαλίσεων, καθορίζονται οι λεπτομέρειες 
εφαρμογής του παρόντος. 

Άρθρο 10 
Κυρώσεις 

1. Τα χρηματικά ποσά που προβλέπονται στο άρθρο 19 
του ν. δ. 96/1973, όπως αντικαταστάθηκε με το άρθρο 33 
του ν. 1316/1983, αναπροσαρμόζονται με απόφαση του 
Υπουργού Υγείας, Πρόνοιας και Κοινωνικών Ασφαλίσεων, 
ύστερα από πρόταση του διοικητικού συμβουλίου του Ε.Ο.Φ.. 

2. Στο άρθρο 19 του ν. δ. 96/1973, όπως τροποποιήθηκε 
και συμπληρώθηκε με το άρθρο 33 του ν. 1316/1983, 
προστίθενται δυο νέες παράγραφοι με αριθμούς 13 και 14 
ως εξής: 

' 13 α). Παραγωγός, αντιπρόσωπος ή εισαγωγέας ή άλλος 
επιτηδευματίας, ο οποίος διαθέτει τα προϊόντα του σε 
πρόσωπα διάφορα από τα προβλεπόμενα από το άρθρο 49 
της υπουργικής απόφασης 300518/1984, τιμωρείται κατ' 


αντιστοιχία με τις ποινές που προβλέπονται στην παράγραφο 
1 του παρόντος άρθρου. 

β) Οι διατάξεις του παρόντος άρθρου εφαρμόζονται και 
για τα προϊόντα του άρθου 2 του ν. 1316/1983, που 
προορίζονται για κτηνιατρική χρήση. 

Για την εφαρμογή της διάταξης του προηγούμενου εδα¬ 
φίου, όπου στο νόμο αναφέρεται ο Υπουργός Υγείας, 
Πρόνοιας και Κοινωνικών Ασφαλίσεων, νοείται ο Υπουργός 
Γ εωργίας. 

14. Τα διοικητικά πρόσημα, όπως και οι κάθε είδους 
καθυστερούμενες οφειλές προς τον Ε.Ο.Φ. εισπράττονται 
με βάση ης ίδιες διατάξεις, που προβλέπονται και για τα 
υπόλοιπα έσοδα του Ε.Ο.Φ.. 

Άρθρο 11 

Μεταβατικές και κσταργούμενες διατάξεις 

1. Με προεδρικό διάταγμα, που εκδίδεται ύστερα από 
πρόταση των Υπουργών Προεδρίας της Κυβέρνησης, Οι¬ 
κονομικών και Υγείας, Πρόνοιας και Κοινωνικών Ασφαλίσεων, 
εγκρίνεται ο νέος οργανισμός λειτουργίας του Ε.Ο.Φ.. Το 
π.δ. 142/1989 (ΦΕΚ 68 Α) καταργείται τρεις μήνες μετά 
τη δημοσίευση του νέου οργανισμού. 

2. Καταργούνται οι διατάξεις της παρ. 12 του άρθρου 3 
του ν. 1316/1983, καθώς και των άρθρων 15, 16, 18, 19, 
20, 21, 22, 23, 24, 25, 26 και 30 του ν. 1316/1983, τρεις 
μήνες μετά τη δημοσίευση του παρόντος νόμου. 

3. Επίσης, τρεις μήνες από τη δημοσίευση του νόμου 
αυτού, καταργείται και κάθε άλλη γενική ή ειδική διάταξη 
νόμου που αντιβαίνει στο νόμο αυτόν. 

Άρθρο 12 

Κωδικοποίηση διατάξεων 

Με προεδρικό διάταγμα, που εκδίδεται με πρόταση του 
Υπουργού Υγείας, Πρόνοιας και Κοινωνικών Ασφαλίσεων, 
μπορεί οι διατάξεις της κείμενης νομοθεσίας για τον Ε.Ο.Φ. 
να κωδικοποιούνται σε ενιαίο κείμενο, μεταγλωττιζόμενες, 
επιτρεπόμενης της αναμορφώσεως της σειράς των σχετικών 
άρθρων. 

Άρθρο 13 

Η παρ. 2 του άρθρου 43 του ν. 1759/1988 "Ασφαλιστική 
κάλυψη ανασφάλιστων ομάδων, βελτίωση της κοινωνικοα- 
σφαλισπκής προστασίας και άλλες διατάξεις" (ΦΕΚ 50 Α) 
αντικαθίσταται ως εξής: 

"2. Για το διορισμό σε θέσεις του Κλάδου γιατρών Ε.Σ.Υ. 
για τα Κέντρα Υγείας ή Νομαρχιακά Γενικά Νοσοκομεία- 
Κέντρα Υγείας άγονων και προβληματικών περιοχών δεν 
απαιτείται προϋπηρεσία στην ειδικότητα". 

Άρθρο 14 

Το β’ εδάφιο της παρ. 2 του άρθρου 33 του ν. 1892/1990 
αντικαθίσταται ως εξής: 

"Συνεχίζεται για όλο το δωδεκάμηνο η ασφάλισή τους 
στους οικείους οργανισμούς κύριας ασφάλισης για όλους 
τους κλάδους στους οποίους ασφαλίζονταν ως εργαζόμενοι, 
καθώς και στους οργανισμούς επι- κουρικής ασφάλισης, 
βαρυνόμενοι οι ίδιοι με ης προς αυτούς εργατικές εισφορές, 
ο χρόνος δε αυτός λαμβάνεται υπόψη για τη συμπλήρωση 
των προϋποθέσεων του άρθρου 10 του ν. 825/1978". 

Η ισχύς της διάταξης αυτής αρχίζει από 31.7.1990. 

Άρθρο 15 

Με απόφαση του Υπουργού Υγείας, Πρόνοιας και Κοι¬ 
νωνικών Ασφαλίσεων, καθορίζονται οι όροι και οι προϋπο¬ 
θέσεις παροχής υπερωριακής εργασίας του προσωπικού 
του Ο.Γ.Α. για την τακτοποίηση μέχρι 31/12/1991 εκκρεμών 
υποθέσεων χορήγησης συντάξεων, επιδομάτων ή άλλων 
παροχών. 

Άρθρο 16 

Οι διατάξεις του άρθρου 5 του ν. 1807/1988 (ΦΕΚ 208 
Α') έχουν εφαρμογή και για τις αγοραπωλησίες, α οποίες 
έχουν γίνει με συμβολαιογραφική πράξη, η οποία έχει 
μεταγράφει νόμιμα μέχρι 31-12-1985, για τα οικόπεδα στα 
οποία αναφέρονται οι εν λόγω διατάξεις και με τους ίδιους 
όρους και προϋποθέσεις. 

Άρθρο 17 

Κυρώνεται ως έχει η υπ' αριθμ. Γ3/οικ 43/17 Μάίόυ 1991 
(ΦΕΚ 345/23/5/91 τ. Β) κοινή απόφαση των Υπουργών 
Οικονομικών και Υγείας, Πρόνοιας και Κοινωνικών Ασφα¬ 
λίσεων, που έχει ως εξής: 

’Αριθ. Γ3/οικ. 43 

Αύξηση επιδομάτων, που καταβάλλονται σε τυφλούς, κω¬ 
φαλάλους, βαριά νοητικά καθυστερημένους, ανασφάλιστα ή 
έμμεσα ασφαλισμένα άτομα με βαριές αναπηρίες, άτομα με 
εγκεφαλική παράλυση (σπαστικά) ηλικίας 0-18 ετών, ανα¬ 
σφάλιστους παραπληγικούς τετράπληγικούς και βαριά α¬ 
κρωτηριασμένους, άτομα από μεσογειακή αναιμία ή συγγενή 
αιμορραγική διάθεση, ως και επιδόματος καυσίμων στα άτομα 
με πλήρη παράλυση των κάτω άκρων ή ακρωτηριασμό και 
των δύο ποδιών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του ν. 958/79 (ΦΕΚ 191/79 τ.Α ) περί αντικαταστάσεως 
των άρθρων 1, 2 και 5 του ν. 1904/1951 περί προστασίας 
και αποκαταστάσεως των τυφλών. 

β) Του ν. 1284/82 (ΦΕΚ 114/82 τ.Α') περί ρυθμίσεως 
ορισμένων μισθολογικών, φορολογικών, δασμολογικών και 
δημοσιολογικών θεμάτων. 

γ) Του α.ν. 421/37 (ΦΕΚ 2/37 τ.Α') περί διαθέσεως εσόδων 
τινών υπέρ της Κοινωνικής πρόνοιας. 

δ) Του Π.δ/τος 321/69 (ΦΕΚ 205/89 τ.Α') περί κώδικος 
Δημοσίου Λογιστικού, όπως τροποποιήθηκε και συμπληρώ¬ 
θηκε με το ν.δ. 1337/73. 

ε) Του ν.δ/τος 162/73 (ΦΕΚ 227/73 τ.Α') περί μέτρων 
προστασίας υπερηλίκων και χρονίως πασχόντων ατόμων. 

2. Τις κοινές Υπουργικές αποφάσεις (ΦΕΚ 700/89 τ.Β): 

α) Απόφαση αρ. 2070229/7909/0022/6.9.1989 περί αυξή- 

σεως επιδομάτων, που καταβάλλονται σε τυφλούς. 

β) Απόφαση αρ. 2070230/7910/0022/6.9.89 περί αυξήσεως 


επιδόματος κωφαλάλων. 

γ) Απόφαση αρ. 2070228/7908/0022/6.9.89 περί τροπο- 
ποιήσεως του προγράμματος οικονομικής ενίσχυσης των 
βαρώ νοητικά καθυστερημένων. 

δ) Απόφαση αρ. 2070235/7915/0022/6.9.89 περί αυξήσεως 
οικονομικής ενίσχυσης ανασφάλιστων ή έμμεσα ασφαλισμέ¬ 
νων ατόμων με βαριές αναπηρίες. 

ε) Απόφαση αρ. 2070232/7912/0022/6.9.89 περί αυξήσεως 
οικονομικής ενίσχυσης σε άτομα με εγκεφαλική παράλυση 
(σπαστικά κ.λπ.) ηλικίας 0-18 ετών. 

στ) Απόφαση αρ. 2070231/7911/0022/6.8.1989 περί ε- 
γκρίσεως επιδόματος ανασφάλιστων παραπληγικών τετρά- 
πληγικών και βαριά ακρωτηριασμένων. 

ζ) Απόφαση αρ. 2070233/7913/0022/6.9.1989 περί αυξή- 
σεώς οικονομικής ενίσχυσης στους πάσχοντες από μεσο¬ 
γειακή αναιμία ή συγγενή αιμορραγική διάθεση. 

η) Απόφαση αρ. 2070234/7914/0022/6.9.89 περί αυξήσεως 
του παρεχόμενου επιδόματος καυσίμων στα/ήτομα με πλήρη 
παράλυση των κάτω άκρων ή ακρωτηριασμό και των δύο 
ποδιών. 

3. Την αρ. 1140/1051173/1390/0001/10.7.90 (Β420) Κοινή 
Απόφαση του Πρωθυπουργού και του Υπουργού Οικονομι¬ 
κών, σχετικά με Ανάθεση αρμοδιοτήτων Υπουργού Οικο¬ 
νομικών στον Υφυπουργό Οικονομικών. 

4. Την ανάγκη αυξήσεως των επιδομάτων, που καταβάλ¬ 
λονται σε άτομα με ειδικές ανάγκες για την αντιμετώπιση 
των πρόσθετων δαπανών, που δημιουργεί η αναπηρία τους, 
αποφασίζουμε: 

1. Αυξάνουμε από 1 Ιανουάριου 1991 κατά 10% τα ποσά 
των επιδομάτων που καταβάλλονται σε άτομα με ειδικές 
ανάγκες, όπως καθορίζονται στις κάτωθι Κοινές Υπουργικές 
Αποφάσεις, που έχουν δημοσιευθεί στο ΦΕΚ 700/18.9.89 
τ.Β: 

α) Απόφαση αρ. 2070229/7909/0022/6.9.89 περί αυξήσεως 
επιδομάτων που καταβάλλονται σε τυφλούς. 

β) Απόφαση αρ. 2070230/7910/0022/6.9.1989 περί αυξή¬ 
σεως επιδόματος κωφαλάλων. 

γ) Απόφαση αρ. 2070228/7908/0022/6.9.89 περί τροπο- 
ποιήσεως του προγράμματος οικονομικής ενίσχυσης των 
βαρώ νοητικά καθυστερημένων. 

δ) Απόφαση αρ. 2070235/7915/0022/6.9.1989 περί αυξή¬ 
σεως οικονομικής ενίσχυσης ανασφάλιστων ή έμμεσα α¬ 
σφαλισμένων ατόμων με βαριές αναπηρίες. 

ε) Απόφαση αρ. 2070232/7912/0022/6.9.89 περί αυξήσεως 
οικονομικής ενίσχυσης σε άτομα με εγκεφαλική παράλυση 
(σπαστικά κ.λπ.) ηλικίας 0-18 ετών. 

στ) Απόφαση αρ. 2070231/7911/0022/6.8.89 περί εγκρί- 
σεως επιδόματος ανασφάλιστων παραπληγικών τετραπλη- 
γικών και βαριά ακρωτηριασμένων. 

ζ) Απόφαση αρ. 2070233/7913/0022/6.9.1989 περί αυξή¬ 
σεως οικονομικής ενίσχυσης στους πάσχοντες από μεσο¬ 
γειακή αναιμία ή συγγενή αιμορραγική διάθεση. 

2. Εγκρίνουμε την αύξηση του παρεχόμενου επιδόματος 
καυσίμων βενζίνης, στα άτομα με πλήρη παράλυση των 
κάτω άκρων ή ακρωτηριασμό και των δύο ποδιών από 7.000 
δρχ., που έχει καθοριστεί με την αρ. 2070234/7914/0022/ 
6.9.89 (ΦΕΚ 700/8.9.89) Κοινή Υπουργική Απόφαση, σε 
14.000 δρχ. μηνιαίως από 1.1.1991. 

3. Όλες οι προαναφερθείσες Κοινές Υπουργικές Απο¬ 
φάσεις κατά τα λοιπά ισχύουν ως έχουν. 

Η απόφαση αυτή να δημοσιευθεΐ στην Εφημερίδα της Κυβερνή- 
σεως. 


Αθήνα, 17 Μαΐου 1991 


ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 
ΠΑΝ, ΔΕΛΗΜΗΤΣΟΣ Μ, ΓΙΑΝΝΑΚΟΥ 


Αρθρο 18 
Έναρξη ισχύος 

Η ιαχύς του νόμου αυτού αρχίζει έξι μήνες μετά τη δημοσίευσή του 
στην Εφημερίδα της Κυβερνήσεως, εκτός αν όλλως ρητώς αναφέ- 
ρεται στα επί μέρους άρθρα του παρόντος νόμου. 

Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα, 18 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


01 ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΜΙΛΤ. ΕΒΕΡΤ 


ΕΘΝΙΚΗΣ ΟΙΚΟΝΟΜΙΑΣ 

ΕΥΘ. ΧΡΙΣΤΟΔΟΥΛΟΥ 


ΟΙΚΟΝΟΜΙΚΟΝ 

ΙΟΝ. ΠΑΛΑΙΟΚΡΑΣΣΑΣ 


ΓΕΩΡΓΙΑΣ 

Σ. ΚΟΥΒΕΛΑΣ 


ΥΓΕΙΑΣ, ΠΡΟΝ. ΚΑΙ ΚΟΙΝ. ΑΣΦΑΛΙΣΕΩΝ 

Γ. ΣΟΥΡΛΑΣ 


ΔΙΚΑΙΟΣΥΝΗΣ 

Μ. ΠΑΠΑΚΩΝΣΤΑΝΤΙΝΟΥ 


ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ 
ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

ΑΝ. ΑΝΔΡΙΑΝΟΠΟΥΛΟΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 20 Σεπτεμβρίου 1991 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΧ. ΠΑΠΑΚΩΝΣΤΑΝΤΙΝΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



